Martxan da Bermeo Tuna Pintxo Tour lehiaketa - Deia\nMartxan da Bermeo Tuna Pintxo Tour lehiaketa\ndeia.eus | bermeo 06.07.2021 | 18:30\nUztailaren 3an hasi eta abuztuaren 29ra arte, Bermeoko 20 establezimenduk parte hartuko dute Bermeo Tuna World Capital lehiaketan. Hala, nahi duenak establezimendu horietan goi mailako hegaluzea dastatu ahal izango du.\nHegaluzeak Bermeorekin duen lotura behinolakoa da, herriko ohituretan sustraituta dagoena. Udalerriko iraganaren, orainaren eta etorkizunaren parte da eta horregatik, Bermeoko Udalak mundu mailako erreferente bilakatu nahi du. Asmo horrekin sortu zen Bermeo World Tuna Capital, atunaren balio-kate osoaren lana balioztatzeko, modu jasangarri eta arduratsuan egindako arrantza-jarduera sustatuz. Horren haritik, hain gurea den produktu horren kontsumoa bultzatze aldera, Udalak, beste behin, Bermeo Tuna Pintxo Tour lehiaketa antolatu du.\nKontserban, freskoa, keztatuta€herriko ostalariek beraien proposamen berezia eskainiko dute egunero gutxienez 12.00etatik 14:00ak aldera. Proposamen tradizionaletik abangoardiara, hegalaburra eta hegaluzea modu anitzetan prestatuta aurkituko dituzte bezeroek.\nGainera aurtengoan, udalerriko 10 ostalarik prestakuntza-programa baten parte hartu dute Artxandako Bilboko Ostalaritza Eskolan, atunari lotutako esperientzia gastronomikoan erreferente izateko eta era berean teknika aurreratu berrietan trebatzeko. Atunaren eskaintza gastronomiko berritzaile eta nortasun-sortzailea bilatu asmoz aritu dira buru-belarri eta lehiaketan ikasketa horietan barneratutakoa plazaratuko dute.\nBermeo Tuna Pintxo Tour-en bidez, atunari edo hegaluzeari, behar duen balioa ematen zaio, bere arrantzuan jasangarritasunaren baldintzak bete direla ziurtatuz eta era berean, Bermeo atunaren hiriburu gisa posizionatuz.\nLehiaketan parte hartzea oso erraza da, Turismo bulego zein ostatuetan, bezeroek, liburuxka bat izango dute eskuragarri, bertan, dastatzen dituzten pintxoak ordenatu beharko dituzte 1etik 6ra. Dastatutako pintxo bakoitzarekin zigilu bat banatuko zaie eta seirak dituztenean Turismo Bulegora eraman beharko dituzte abuztuaren 30a baino lehen. Bermeo Tuna World Capital-en eskutik Bermeoko enpresen hiru produktu-sortaren zozketan sartuko dira.


Karrantzako Udala - Eusko Legebiltzarreko Batzordearen aurreko agerraldia: Lurzoruaren Legea aztertzea eta, hala balegokio, aldatzea\nEusko Legebiltzarreko Batzordearen aurreko agerraldia: Lurzoruaren Legea aztertzea eta, hala balegokio, aldatzea\nLege hau oso zabala da, eta hainbat alderdi eta lan-esparru hartzen ditu barne. Nik, gaur, Landa Guneak izeneko atalari buruz hitz egingo dut gehienbat, baita Eusko Jaurlaritzak hala eskatuta Bizkaiko Foru Aldundiak egin duen inbentarioari buruz ere.\nHau da Landa Guneen (LG) definizioa: 1950 baino lehenagoko 6 etxek edo gehiagok osaturiko multzoa, gune publiko baten edo elementu partekatu baten (iturria, plaza, eliza...) inguruan bildua. LG horiek hazi egin ahalko dira, eta horretarako hasiera batean multzoa osatzen zuten etxebizitzen erdia eraiki ahalko da, 25 etxebizitzatara arte, gehienez.\nKarrantzak 137 km2 ditu, eta, beraz, Bizkaiko udalerririk zabalena eta Euskal Herriko zabalenetarikoa da. Karrantzaren geografia oso berezia da; inguruan dituen lau mendikateek primeran lerrokaturiko haran bat osatzen dute, eta haran horren mendi-hegaletan sakabanatzen dira gure udalerriaren historia idatzi duten auzo ugariak.\nHaranaren erdigune geografikoan Concha eta Ambasaguas auzoak daude, eta bi auzo horiek dira egun hiri-lurzoru izaera duten auzo bakarrak. Halaber, bi auzo horietan dago udalerriko administrazio- eta zerbitzu-gunea, bertan baitaude udaletxea, osasun-zentroa, saltokiak eta abar. Egia da udalerriko auzorik jendetsuenak direla, baina Haraneko bi auzo baino ez dira, eta, gainera, historikoki, hegalean gorago kokatutako hainbat auzo bi horiek baino zaharragoak dira.\nHori dela eta, hiri-lurzoru gisa sailkatuta daudenez gaurkoan eztabaidagai ez diren bi auzo horiek alde batera utziko ditugu, ezingo bailiokete erantzuna eman oso gertagarria ez dirudien hazkunde demografiko bati (besteak beste Lege honen aplikaziotik eratorritako arrazoiak direla eta), nahiz eta bertako espazio-mugak eta eraikitako etxebizitzak gako diren gai honetan. Horren ordez, Landa Guneak aztertuko ditugu.\nHorretarako, Aldundiak berak egindako inbentarioa hartuko dugu oinarri. Inbentario horren arabera, Karrantzan 44 LG daude.\nLehenik eta behin, esan behar dut Karrantzako 6 auzo historikoek ez dutela ezta LG izaerarik ere, ez baitute norbaitek, nork daki zeren arabera, idatzi zuen LGen araudiko definizioa betetzen (1950 baino lehenagoko 6 etxek edo gehiagok osaturiko multzoa, gune publiko baten edo elementu partekatu baten (iturria, plaza, eliza...) inguruan bildua). Hala ere, 6 auzo horiek Karrantzako gainerako auzoak bezain garrantzitsuak dira.\nLG izaera ez duten auzoak:\nMontañán, Rioseco, Salviejo, Valnera, El Suceso eta Las Torcachas.\nEZINEZKOA DA BERTAN ETXEBIZITZAK ERAIKITZEA\nLG izaera duten baina guztiz beteta dauden auzoak:\nBiañez, El Callejo, San Esteban, Soscaño, La Tejera eta Sangrices\nEZINEZKOA DA BERTAN ETXEBIZITZAK ERAIKITZEA, zehazki biztanle gehien duten bigarren auzo multzoa izateagatik eta erdiguneko bi auzoetatik -Concha eta Ambasaguas- kilometro batera baino gutxiagora egoteagatik (Sangrices auzoa izan ezik; mendi-hegalaren beste aldean baitago, erdigunetik hainbat kilometrora). Legearen arabera, LGek ezin dute 25 eraikin baino gehiago izan. Aipatu auzoek 25 etxebizitza baino gehiago dituzte.\nHorietan guztietan, 102 etxebizitza eraiki ahal izatetik (horixe diote gure Arau Subsidiarioek) 0 eraiki ahal izatera igaroko gara, Lurzoruaren Legeari jarraituz gero.\nEraikitzeko gaitasuna nabarmenki galdu duten auzoak:\nAhedo: 16 etxebizitzatik 2 etxebizitzatara.\nBollain: 13 etxebizitzatatik 3 etxebizitzatara.\nMatienzo: 9 etxebizitzatatik 1 etxebizitzatara.\nRanero: 11 etxebizitzatatik 2 etxebizitzatara.\nTrevilla: 12 etxebizitzatatik 5 etxebizitzatara.\nBernales: 10 etxebizitzatatik 4 etxebizitzatara.\nCezura: 15 etxebizitzatatik 8 etxebizitzatara.\nEraikitzeko gaitasuna galdu duten auzoak, nahiz eta galera ez izan hain nabarmena:\nSierra: 10 etxebizitzatatik 5 etxebizitzatara.\nPaules eta Las Llamas: 20 etxebizitzatatik 11 etxebizitzatara.\nPresa eta Villanueva: 19 etxebizitzatatik 12 etxebizitzatara.\nSan Ciprian: 7 etxebizitzatatik 4 etxebizitzatara.\nTreto: 8 etxebizitzatatik 5 etxebizitzatara.\nAldeacueva (orain 3 auzotan banatuta dago): 19 etxebizitzatatik 17 etxebizitzatara.\nBustillo: 4 etxebizitzatatik 3 etxebizitzatara.\nLa Herran eta Sancides: 7 etxebizitzatatik 6 etxebizitzatara.\nLas Bárcenas: 8 etxebizitzatatik 7 etxebizitzatara.\nEraginik jasoko ez duten auzoak edo alegazioei esker zatitu egingo direnak eta, ondorioz, eraginik jasoko ez dutenak.\nMolinar eta Otides: 4 etxebizitza posible.\nManzaneda de Sierra: 2 etxebizitza.\nLos Lombanos: 4 etxebizitza.\nLa Lama eta Herboso: 5 etxebizitza.\nLa Calera: 4 etxebizitza.\nHoriek, hain zuzen ere, udalerriko auzorik txikienak dira.\nLaburbilduz, gure Arau Subsidiarioen arabera Karrantzako auzoetan 394 etxebizitza eraiki ahal izatetik 188 baino ezin eraiki ahal izatera igaro gara, LGen inbentarioa aplikatzen badugu.\nDirudienez, lehentasuna eman beharko genioke udalerriaren erdigunean pisukako eraikinak eta urbanizazioak eraikitzeari, baina gaur egun ez dago horrelakorik, eta horrek aldatu egingo luke gure udalerriaren idiosinkrasia, guztiz landatarra baita, eta inposatu nahi den hazkunde-ereduak ez du inola ere errespetatzen ez udalerriaren autonomia ez Karrantzako herritarren nahia.\nHorrelako inposizioek eragiten dute herritarrak erakundeetatik urruntzea, zenbait lege ulertezin bilakatzen dituzte eta agerian uzten dute erakundeak eta, kasu honetan, Eusko Legebiltzarra, ez direla gai zalantzarik gabe Bizkaiko udalerririk berezienetariko bat denaren arazoei erantzuteko, udalerriak ohikoak ez diren berezitasunak eta beharrak baititu. Legebiltzar hau ez da gai gure berezitasunari behar bezalako erantzuna emateko.\nGure udalerrian ez da inoiz "neurririk gabeko hiri-hedapenik” gertatu, horrela dei badiezaiokegu; alabaina, Lurzoruaren Legea aplikatzeak ondorio sakonak izango ditu Karrantzan, mugatu edo, are gehiago, debekatu egingo baitu gure auzoen hazkunde logikoa eta historiaren araberakoa. Horren ondorioz, Karrantza inoiz izan ez den, gaur egun ez den, eta guk inoiz izatea nahi ez dugun zerbait bilakatuko da.\nHorrek areagotu egiten du bertako herritarrek dugun irudipena, hau da, erakundeek ez dutela Karrantza aintzat hartzen, eta hori behin baino gehiagotan salatu dugu.\nBukatzeko, azaldu nahiko nuke zein den gaur egun dugun legezko egoera. LGen behin betiko inbentarioa onetsi zenean, Karrantzako Udaleko kideok berraztertzeko errekurtsoa jarri genuen Bizkaiko Foru Aldundian. Legeak 7 urteko luzapena (2021. urtera arte) ematen die Udalei aipatu Lurzoruaren Legera egokitu daitezen; alabaina, gure kasuan, une honetatik bertatik behartuta gaude udal-araudia egokitzera eta Lurzoruaren Legeak adierazitakoa betetzera LGen kontuari dagokionez, eta etxebizitza bat eraikitzeko edozein eskaeraren aurrean gure Arau Subsidiarioak eta LGen inbentarioa uztartu behar ditugu. Zentzugabekeria horren aurrean, ez dugu baztertzen epaitegietara jotzea, gure ustez justifikaziorik gabeko bidegabekeria dena salatzeko. Hala ere, nahiago genuke gobernu honen arduradunek Karrantzako herritarren nahia entzungo balute. Joan den urtean Legebiltzar honetan ordezkariak dituzten talde guztiekin bildu ginen, eta zegokion Batzordean agertu ginen; alabaina gure aldarrikapenek ez zuten balio izan Legea aldatzeko. Ez dugu esperantza handirik gaurko gure agerpenak gauzak aldatzeko balioko duenik, baina, dena den, eskerrik beroenak eman nahi dizkizuet Batzorde honetan hitz egiteko aukera emateagatik. Beste behin ere, nire udalerriko auzokideen ordezkari gisa dudan erantzukizuna gogoan, argi eta garbi adierazi nahi dut ez gaudela ados gutxiengoak aintzat hartzen ez dituen eta gure udalerriarenak ez diren arazoak konpontzeko gai ez den politika egiteko modu honekin, nahiz eta, paradoxikoki, lehen azaldu dudan moduan, gure udalerriak pairatuko dituen Euskal Herri osoan Lege honen eraginak gehienak.\nRaúl Palacio, Karrantzako alkatea.\nGasteizen, 2015eko maiatzaren 25ean.


GazteTopak zure ahotsa ere entzun nahi du, zatoz eta egin zure ekarpena! GazteTopak zure ahotsa ere entzun nahi du, zatoz eta egin zure ekarpena!\nDagoeneko 6 hilabete pasatu dira eta oraingo honetan ere GazteTopak zure ahotsa entzun nahi du. Abiatu zenetik eta geroztik hainbat alditan elkartu gara kolektibo ezberdinetako zein norbanako gazteak. Zertarako? Elkar ezagutzeko, gai ezberdinen inguruan eztabaidatzeko, Gasteizko gazteon errealitatea aztertzeko…\nGazteTopa zer den hobeto jakin nahi baldin baduzu ala hurrengo topaketan parte hartu nahi baldin baduzu, idatzi gasteiz@egk.eus helbidera ala deitu 945 22 06 01 (eta Ainhoarekin hitz egin).


Zer sektore haziko dira gehien, datozen urteetan, e-commerceren esparruan? - eus-COMMERCE - eus-COMMERCE\nMerkatuen etorkizuna nolakoa izango den iragartzea oso gauza korapilatsua da. Eta e-commerceaz hitz egiten badugu, are zailagoa da. Interneteko aurrerakaden abiadura zorabiagarria da eta, halere, edozein sektoretan edozein enpresak arrakasta izateko gakoetako bat joerei aurrea hartzean eta joerei erantzuten lehenak izatean datza.\nInteres gehien pizten duten puntuetako bat, bereziki, oraindik online salmentarako urratsa egin ez duten merkatari edo enpresen artean, zera da, jakitea zer sektorek izango duten arrakasta eta garapen handiena, datozen urteetan, merkataritza elektronikoaren esparruan.\nIzan ere, eMarketer-en txostena biltzen duen PuroMarketing webgune espezializatuaren arabera (puromarketing.com), automobilgintzako, zaintza pertsonaleko eta elikagaigintzako produktuek izango dute, beharbada, boom bat hemendik aurrera online salmentan.\nEgia esan, produktu horiek apur bat atzean geratu dira sektore horretan, e-commercea gero eta zabalagoa bada ere. Horrenbestez, hazteko marjina handia geratzen zaie oraindik.\nHiru profil horien barnean, aldaketa handiak espero zaizkion adibide argiena elikagaigintza da agian. Janaria eta edaria erostea beti egon da oso lotuta «supermerkatu» kontzeptuarekin. Baina biztanleriaren sektore gazteenek gero eta beldur gutxiago diote janaria eta edaria Internet bidez erosteari, eta adituek espero dute 2019an eta 2020an joera horrek gora egitea.\nIzan ere, «online supermerkatu» kontzeptua jada txertatu dute konpainia batzuek, hala nola Amazon-ek. Eta amaitzeko, joera hori jada abiarazi dela –eta beraz, etorkizuneko kontua ez dela– agerian uzten duen datu bat eman nahi dugu: Walmart-ek, Estatu Batuetako supermerkatuen erraldoietako batek, jakitera eman du 2018an enpresaren online salmentak % 40 hazi zirela.\nOnline erosketak selfie bidez ordaintzen utziko du...\n2018an online erosi zuten EAEko biztanleen batez b...


Gabonetako bi otar zozkatuko ditu Arkupe elkarteak herrian kontsumitzen dutenen artean\nAlbisteak Abenduak 18, 2020\nArkupe merkatarien eta ostalarien elkarteak Gabonetako kanpaina jarri du martxan, urtero bezala, herrian erosten dutenak saritzeko asmoz.\nArkupek bi otar osatu ditu parte hartzen duten establezimenduek egindako ekarpenekin. Guztira 34 establezimendu dira kanpainan parte hartzen dutenak. Abenduaren 14tik 21era establezimendu horietan kontsumitzen dutenen artean zozkatuko dira otarrak.\nUrola Kostako Udal Elkarteak 2021eko aurrekontua onartu zuen asteazkenean\n2021eko aurrekontua 9.081.770 eurokoa da. Abenduaren 16an Udal Elkartearen egoitzan egindako Batzar Nagusian onartu dute Aia, Getaria, Orio, Zarautz eta Zumaiako zinegotziek. Aurrekontuak EAJko eta Elkarrekin Podemoseko hautetsien eta PSE-EE alderdiko hiru zinegotziren aldeko botoekin onartu dituzte. EH Bilduko hautetsiek aurka bozkatu dute eta PSE-EEko zinegotzi bat abstenitu egin da.\nOstiralean banatuko dira Orioko postontzietan Udalak argitaratutako patrikako egutegia eta UEMAren berripapera\nAlbisteak Abenduak 17, 2020\nUdalak patrikako egutegia argitaratu du aurten ere eta ostiral arratsaldean banatuko da herriko postontzi guztietara. Egutegia tamaina txikikoa da, karteran erabiltzeko modukoa, eta herriko telefono-agenda bat ere badakar, herritarrentzat baliagarria izan daitekeena.\nGipuzkoako COVID-19 mapa sartu du Udalak webgunean, pandemiaren egunean eguneko datuak emateko\nGipuzkoako Foru Aldundiak garatutako aplikazio bati esker, herritarrek COVID-19ko pandemiaren Gipuzkoako datuak kontsultatu ditzakete egunez egun: bezperako positibo berriak, 14 eguneko datu metatuak, 100.000 biztanleko tasa, guztirako positiboak eta hildakoak…).\n«Herri txiki, infernu handi» telebista-programak ekitaldia egingo du pilotalekuan abenduaren 28an\nEuskal Telebistako «Herri txiki, infernu handi» saioak Oriori eskainitako programa grabatzen ari da herrian egun hauetan. Dagoeneko grabatuta dauzkate elkarrizketak zenbait herritarrekin eta abenduaren 28an, astelehenarekin, grabazio horiek proiektatuko dituzte udal-pilotalekuan.\nTelebista-saioaren aurkezleek bideratuko dute ekitaldia: Zuhaitz Gurrutxagak eta Mikel Pagadik, eta Sebastian Lizaso bertsolariak ere parte hartuko du.\nProiekzioa 18:30ean izango da eta, bertaratzeko, gonbita beharko da. Gonbitak dagoeneko banatuta dauzkate.\nLera taldeko sorginek otarrak jarri dituzte herriko sei tokitan, haurrek Mari Domingiri eta Olentzerori bidalitako gutunak jasotzeko\nAlbisteak Abenduak 16, 2020\nBeste gauza asko bezala, aurten desberdina izango da Mari Domingiren eta Olentzeroren etorrera Oriora. Pandemia-egoeragatik bilera jendetsurik egin ezin denez, aurten beste modu batera antolatu behar izan du Lera taldeak urteroko ekitaldia.\nHaurrek Mari Domingiri eta Olentzerori bidalitako gutunak jasotzeko, otarrak jarri dituzte dagoeneko Lera taldeko sorginek herriko sei toki hauetan:\nLiburutegiak Whatsapp bidezko zerbitzua ere emango du hemendik aurrera\nAlbisteak Abenduak 11, 2020\nUdal-liburutegiak Whatsapp bidez ere emango die zerbitzua erabiltzaileei aurrerantzean. Hemendik aurrera, beraz, Whatsappez ere egin ahal izango dira lehen telefonoz edo posta elektronikoz egiten ziren tramite eta eskaera guztiak: liburuei buruzko kontsultak, galderak, erreserbak…\nZerbitzu berri hau baliatu nahi dutenek telefono-zenbaki hau erabili behar dute: 608 284 168\nJanaria eramateko zerbitzua eskaintzen duten establezimenduen zerrenda osatu du Udal Elkarteak\nAlbisteak Abenduak 10, 2020\nUrola Kostako Udal Elkarteak hainbat ekimen jarri ditu martxan, ostalaritza-sektorea babesteko, eta horietako bat da hau: etxera janaria eramaten duten edo establezimenduan bertan jasotzeko aukera ematen duten eskualdeko establezimenduen zerrenda osatu du, herritarren eskura jartzeko.\nEkimenaren helburua da herritarrei herriz herriko eskaintzaren berri ematea eta bertako kontsumoa bultzatzea.\nHemen ikusi daiteke janaria eramateko zerbitzua eskaintzen duten establezimenduen zerrenda.\nSan Nikolas eguna dela eta, zuhurtziaz jokatzeko deia egin du Udalak banderak balkoian jartzerakoan\nAlbisteak Abenduak 06, 2020\nJakina denez, COVID-19ak sortutako osasun-krisia dela-eta, Udalak ez du aurten San Nikolas jaietako programarik antolatu, arduragatik eta herritarren segurtasuna zaintzeagatik.\nNolanahi ere, argazkian ikusten den bezala, Udalak herriko bandera eta ikurrina zintzilikatu ditu gaur goizean udaletxeko balkoian, urtero bezala, herritarrei San Nikolas eguna dela gogorarazteko.\nAbenduaren 3an, Euskararen Egunarekin, banatu ziren aurtengo EUSKARAZ GAZTE literatur sariak\nAlbisteak Abenduak 04, 2020\nSari-banaketa kultur etxearen areto nagusian egin zen, abenduaren 3ko 19:00etan hasita, eta bertan izan ziren Udalaren ordezkariak, sarituekin eta epaimahaikideekin batera. Sariak banatzen Anuska Esnal alkatea eta Euskara batzordeko zinegotziak aritu ziren.\nJoan den astelehenaz geroztik, derrigorrezkoa da txartela erabiltzea organikoaren eta errefusaren edukiontziak irekitzeko\nHerritarrei gogorarazten zaie hondakin bakoitza dagokion edukiontzian utzi behar dela eta erabat debekatuta dagoela hondakin-poltsak edukiontzien kanpoaldeetan uztea, argazkian ikusten den bezala.\nUdal Elkarteak edukiontziak irekitzea erabaki zuen martxoan, COVID-19ari aurre egiteko neurrien artean. Urrian, berriz, egoera berriz aztertu eta hondakinak biltzeko zerbitzua berrantolatzen hasi zen Udal Elkartea eta, horren ondorioz, organikoaren eta errefusaren edukiontziak berriro itxi eta, lehen bezala, txartel bidez irekitzeko moduan uztea erabaki du.\nIreki da izen-ematea Hazilan programaren 11. edizioan parte hartzeko\nEskualdeko 15 partaidek osatuko dute taldea, gehienez, eta guztiek enpresetan praktikak egiteko aukera izango dute\nUrola Kostako Udal Elkarteak HAZILAN egitasmoaren hamaikagarren deialdia egin du, datorren urteari begira. Egitasmoa goi mailako ikasketak dituzten eskualdeko 20-44 urte arteko langabeei edota lana hobetu nahi dutenei bideratuta dago:\nLangabeen kasuan, laneratzen laguntzeko\nLanean ari direnen kasuan, beren lan aukerak hobetzeko.\nUdalak Gabonetako argi eta apaingarri berriak instalatuko ditu aurten\nEskualdeko ostalariei prestakuntza emango die Udal Elkarteak\nAstelehenetik aurrera, txartelarekin irekiko dira berriz organikoaren eta errefusaren edukiontziak\nIgogailu berria jarri du Udalak KTA eraikinean, irisgarritasuna hobetzeko\nManu Urbietak pintura- eskultura- eta argazki-erakusketa egingo du kultur etxean irailean\nKultur etxearen ordutegian


Adierazpen Tekniketako 2. ebaluazioko lanak – Oiartzo Ikastola\nADIERAZPEN TEKNIKA GRAFIKO PLASTIKOETAN egindako lanen bideo laburrak dituzue hemen. Lehenego bi bideoetan TEKNIKA BUSTIEKIN -tinta, akuarela, tenpera- burututako zenbait lan. Hirugarren bideoan ESTANPAZIO lanak -Factis Xilografiarako goma urdina- ebakiz burututakoak. Paper formatu txikiak nahikoak izan dira norberaren sorkuntzarako eta ARTISTAREN KOADERNOA berriz euskarri ezin hobea lanen bilduma pertsonala osatzen joateko. Ebaluazioa honetan baina lan pertsonala TALDE-LANAREKIN uztartu nahi izan dugu -ideiak adierazi, adostu eta antolatu- ustekabeko emaitza atseginak lortuz.\n3. saria StartInnovan Jokin Irastorza, Batxilergoko Sari Berezietan


Gasteiz eta Aretxabaleta lehiatuko dira II. frontenis txapelketaren finalean - Aretxabaleta - Goiena.eus\nGasteiz eta Aretxabaleta lehiatuko dira II. frontenis txapelketaren finalean\nMirari Altube 2015-03-05 12:10\nNagore Martin eta Laura Saez gasteiztarrak eta Oihana Mata eta Leire Valle aretxabaletarrak.\nFinalera iritsi da emakumeen bigarren frontenis txapelketa. Partidu dotoreak kantxan, giro bikaina harmailetan eta emakumeak protagonista izan dira aurten ere. Baina oraindik domekakoa geratzen da. Lehenengo, 11:30ean, hirugarren eta laugarren postuak izango dira jokoan: Rosa Ojuel - Lore Martinez Axpe/ Maite Fraile - Maite Otxoa; eta 12:00etan, finala: Nagore Martin - Laura Saez / Oihana Mata - Leire Valle.\nBehin partiduak bukatuta sariak banatuko dituzte eta gero, mokadutxoa eskainiko diete elkartutako guztiei. "Festa eguna izateaz gain, aldarrikatzeko eguna ere bada, eta anima daitezela herritarrak bertaratzera", adierazi dute antolatzaileek, UDAko kideek.\n"Giro polita izan dugu eta jokalariak gogotsu ibili dira", jakinarazi dute UDAkoek, eta gaineratu: "Partidu batzuk lehia handikoak izan dira eta beste batzuk ez hainbeste, baina helburua emakumeek parte hartzea zen eta hori behintzat beteta!". Finalera iritsi den bikoteetako bat, Nagore Martin eta Laura Saez, Gasteiztik etorri da. Beste maila batean daudela erakutsi dute, baina pozik hartu dituzte gainerakoek: "Polita izan da maila horretako jendea gurera etortzea, besterik ez bada erreferentzia moduan!", jakinarazi dute. Hala, Oihana Mata eta Leire Valle aretxabaletarrek ez dute samur izango finalean.\nUDAko kideek uste dute indarra hartu duela txapelketak; izan ere, hainbat jokalarik lehenengoz hartu dute parte eta gustura jardun dute: "Pentsa, bukatzeko penatan daude". Eta ikusle egon diren batzuk jokatzeko gogoz geratu dira. Hala, bada, datorren urtekoan pentsatzen hasita daude dagoeneko hainbat.


Dbusek ibilgailu elektriko bat erosi du | DBUS\nDbusek ibilgailu elektriko bat erosi du\nEnergia berriztagarrien eta garraio iraunkorraren aldeko apustuarekin jarraituz, Dbusek ibilgailu elektriko bat erosi du autobusen mantentze lanak direla-eta konpainiako teknikariek egin ohi dituzten joan-etorrietarako.\nErosi den ibilgailua Renault markako Kango Z.E. modelokoa da, 170 Km inguruko autonomia dauka, eta gutxi gorabehera 155 Wh kontsumitzen ditu Km-ko. Ibilgailua kargatzeko Dbusek karga elektrikorako puntu bat instalatu du bere instalazioen kanpoaldean.\nIbilgailu elektriko hau martxan jarrita, Dbusek berriro erakutsi du ingurumenarekin konprometituta dagoela; izan ere, horrek energia kostuetan aurreztea ekarriko du ohiko furgoneta dieselak baino % 60 erregai gutxiago gastatuko delako, eta, horretaz aparte, ingurumenera ez da batere CO2 -rik igorriko eta ohiko ibilgailuek sortzen duten zarata nabarmen murriztuko da.\n2012ko ekainaz geroztik Donostiatik dabilen Dbuseko autobus hibridoa hiri garraio iraunkorraren beste adibide garbia da. Seriean montatutako motor hibrido bati esker, MAN etxeak garatutako autobus honek %30 erregai gutxiago kontsumitzen du eta, horrekin batera, ingurumenera igorritako CO2 kantitateak murriztu ere bai. Autobus hibridoak gelditzeko eta abiarazteko duen sistema automatikoak erregai kontsumoa eta igorpenak murriztea ahalbidetzen du.\nKonpainiaren instalazioak ere energia berriztagarrien erabileraren beste adibide on bat dira, 2008az geroztiz Kotxetegietan 180 panel fotovoltaiko jarrita daudelako eta panel horiekin eguratsera 34.000 kg CO2 gutxiago igortzen direlako.\nDbus eta Donostia erreferentzia bihurtu dira munduan, ingurumena errespetatzen duten neurriak ezartzeari dagokionez. Konpromiso hori, gainera, orain dela gutxi saritua izan da, hain zuzen ere Gasteizen irailean egin den Civitas Kongresuan, non Donostiak eta Dbusek 2012. Urteko Hiria izeneko Civitas Saria eskuratu baitute duten hiri garraio iraunkor bikainagatik.


Lapkeko pilotariak, Gipuzkoako txapelketan burubelarri . diariovasco.com\nLapkeko pilotariak, Gipuzkoako txapelketan burubelarri\nLazkaoko Antzar Pilota Kirol Elkarteko kirolariak Gipuzkoa txapelketan murgilduta jarraitzen dute eta asteburu honetan ere hainbat partida jokatuko dituzte. Lazkaon gaur bertan izango dira, arratsaldeko 19:00etatik aurrera, plazako pilotalekuan eta kiroldegian.\nErauskin, Irribarria, Goiburu, M. Senar eta B. Zubizarreta pilotari alebinek plazako frontoian jokatuko dute eta B. Senar eta Galdos kadeteek, Loidi jubenilak eta nagusien mailako Olaragiak, aldiz, Joxemiel Barandiaran herriko Udal kiroldegian.\nTxapelketa berdineko partidak jokatzen dituzte gaur ere Gipuzkoako herri askotan, adibidez, Azpeitia, Alegia, Andoain, Legazpi, Getaria, Lasarte-Oria, Zumarraga, Amezketa, Aginaga eta Arrasaten. Bertan Lapkeko ordezkariak izango dira; bihar ere Azkoitian eta Oiartzun eta Donostian (Añorga auzoan) igandean.\nBaina Gipuzkoakoan aritzeaz gain, Lizarran (Nafarroa) ere jokatuko dute talde lazkaotarreko pilotariek asteburuan. Lau t'erdian lehiatuko dira Remontibalen B. Zubizarreta, gaur, eta Irribarria eta Goena, bihar.\nLehenak Lakuako Ruiz izango du aurkari, arratsaldeko 16:00etan, eta besteek Huarteko Urruzola eta Kataluniako Blanca, hurrenez hurren, 9:30etik aurrera.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Defender Kurapat: Akrestin militarrak tiro egin eta espetxeratu zuen protestanteei laguntzeko - HienaLouca\nDefentsa Kurapat: Akrestin militarrak tiro egin eta espetxeratu zuen protestanteei laguntzeko\nPoliziak Mikhail Gromyko Akrestsin Street atxiloketa zentroan Kurapat 30 ekainaren defentsan sartu zen. Handik gutxira, polizia izan zen tiro egin eta atxiloketa administratibo bat zigortu zuten, duela gutxi zerbitzatu zuen zerbitzura.\n12 uztaileko ekintzaileek jakinarazi zuten Leonid Kulakov Kurapat-en babeserako mahai-ingurunean, idazten "Denbora berria".\nMikhail Gromyka epaiketa eta epaiketa data ez zen deitzen. Jakina da ekainaren 11n argitaratu behar dela.\nUztailaren hasieran, "Let's go eat" jatetxearen inguruko 6 kideak atxiloketa administratiboak ziren. Uztailaren X. Uztaila Kurapat-ek babesten zuen BPF alderdiko presidenteak ere Grigory Kostusev eta "Elkarrekin" Elkartasuneko mugimenduko liderren bat Vyacheslav Siuchyk.\nTabernen atzean egonaldia Kurapateko beste defendatzaileak: Maxim Vinyarsky и Alexey Turovich, uztailaren 4 gaitzetsi 10 egunerako.\nKurapaty-ko jatetxe berriaren aurkako protestak ezagutzea garrantzitsua da\nJatetxea "Let's go eat" Kurapaty ustez arratsaldean 5 June irabazi.\nEgunero ekintzaile publikoak 31 maiatzatik Pikillo entretenimendua konplexua, itxiera eskatuz.\n1 June jatetxea "Let's go eat" Interneten iragartzen hasi zen.\n28 maiatzaren askatasun korrespontsala lurraldean sartu zen Konplexua, jatetxearen irekitze azkarra prestatzeko ikusi zuen.\n27 ekainaren, autoan jatetxeko bisitariek Leonid Kulakov aktibista irabazi zuten, besoa hautsi du.\nOraindik ez dakigu zehazki jatetxe jabea nor den. Bere helbidea dator "Amizbel" LLC helbidearekin, bere ordezkariek ez dute harremanetan jartzen. lehenago du, konplexua "BelRastInvest" enpresarena da.\n50-eko lekuko 1930 metroko atzean dagoen jatetxea dago masa exekutatzen ari ziren. NKVDko zortzaileek 30 mila eta 250 mila pertsona filmatu dituzte hemen.\n"Bulbash Hall" izeneko entretenimendu-konplexua eraikitzen hasi zen 2012 urtean Kuropat babestutako eremuan. 2014-m segurtasun eremuan murriztu. Eraikuntza eta borroka historia Hemen.\nKurapaten lehen defentsa publikoa gertatu 2001-2002-en, muturrek trakzioaren eraztunen zabalkundearen aurka protestatu zutenean. 2017 hasieran, ekintzaile defendatu Kurapaty enpresa zentro baten eraikuntzatik.\nStalinen errepresioak eta Kurapaty\nBielorrusian, boltxebikeek 1917 boterera iritsi zirenean, errepresio masiboa hasi zen. Eta amaitu zenean Stalin hil zen - 1953-n. Ikertzaileek uste dute gutxienez 600 mila pertsona izan zirela. Beste kalkuluen arabera, 1,4 milioika iristen da. Baina zenbaki zehatza ezezaguna da, KGBk oraindik ez ditu artxiboak argitaratu. Zifra ezberdinen arabera, 30-tik 250 mila pertsona NKVD zigortzaileengatik jaurtiketa 1937 1941 urtez Kurapaty-rekin - Minsk inguruko baso bat.\n(Guztira aldiz: 327 Denbora, eguneko 1 bisita)\nAhaztuta. Smorgon mutiko bat bilakatu zen Belarusians kontzientzian, Radio Liberty entzuten ondoren\nTurkian, 72 gizona bizitzeko zigorra izan zen istiluetan parte hartzeko\nMininformek 12 "narcotic" guneak blokeatu zituen\nLehenik eta behin, gorde bahitu, - Zaslavl eta mundu praktikan istiluak aditua\nAEBetako barne-segurtasuneko ministroak Errusiako interferentziak ohartarazi zuen azaroan hauteskundeetan\nMosku, pentsioen erreformaren aurkako manifestazioaren antolatzaileak atxilotu zituzten\nAurreko mezua:"Medikuen kasuan" atxilotua. Zerrenda eguneratzen da. VIDEO\nNext Post:"Itzalaren mikrofonoa anusean"\nUda iritsi da - lurrean zehar neskak biluzik ... (48)\nCamila Giorgi (Camila Giorgi) beroa partekatu ... (32)


Eski ikastaroa Baqueira-n Urtarrilak 22-23— Curso de Esquí en Baqueira 22-23 de Enero - Zornotza Mendi Taldea\nEski ikastaroa Baqueira-n — Curso de Esquí en Baqueira:\nPLAZA GUZTIAK BETETA!!!\nUrte barri on!!!! ZMT Eski ikastaroak barriro martxan!!!. Ikastaro hau pistan, pistaz kanpo eta mendiko eskia egiten dabenentzat zuzendua dago, bertan izena emateko oinarrizko eski maila euki behar da. Oinarrizko lana pistetan egingo dogu, pistetatik zein pistetatik kanpo ibiltzeko teknikak landuz.\n-Irteera 30 pertsonei mugatua dago eta eski mailen arabera taldea ezberdinak egingo dira ( 5 talde).\n-Lo egiteko tokia: Hotel Hipic (Vielha) 4 pertsonentzako logelak izango dira.\n-Prezioa: 2 gau Hipic Hotel-ean + 2 gosari + 2 eguneko Forfaita + 8 orduko ikastaroa= ZMT Bazkideek 170 euro/// Ez bazkideek 200 euro (Eskiko aseguroa ez dozuenok 6 euro gehiago 2 eguneko aseguroa izateko: 176/206 euro).\n-Irteera honetan bidaia kotxe partikularretan egingo da, beti ere mendi taldetik laguntza izango dozue dena antolatzeko.\nEstazioko erremonteak erabiliko doguzanez, ondo etorriko zan mendiko eskia egiten dozuenok, alpinoko materiala eroatea, ikasteko momentuan errazagoa izango dalako. Pistetatik kanpo ibiltzeko baldintza onak egon ezkero, segurtasunez eskiatzeko, pala+arva+sonda eramatea derigorrezkoa izango da.\nUrtarrilak 21 Ostirala: Baqueirara bidaia norbere kotxeetan (Danon artean antolatuko gara batera joateko).\nUrtarrilak 22 Larunbata:\n8:45 Pistetan elkartzea, eta jaitsiera libreak.\n9:45-13:45 Taldeen osatzea (5 talde) eta ikastaroa. Topalekua: Telekabina helmuga 1800m.\nBazkaldu eta gero norbere kontura eskiatzeko aukera.\nUrtarrilak 23 Igandea:\n8:45 Pistetan elkartzea, jaitsiera libreak.\n9:45-13:45 Ikastaroa. Topalekua: Telekabina helmuga 1800m.\n17:00 Zornotzara buelta.\nGuztira 8 orduko ikastaroa pistetan.\nDerrigorrezkoa forfaita seguroarekin hartzea edo eski alpinoan federatua egotea.\n1- Email honi erantzun eskaera orria bialduta eta transferentzia bidez ordainduta. Horretarako, hurrengo informazioa argi geratu behar da:\nIzen emate orria atxikita bialdu.\nOrdainketa transferentziaren ziurtagiria atxikita bialdu. Transferentzia kontzeptuan argi jarri izen abizenak. IBAN ES02 3035 0015 0001 5102 1358 BIC CLPEES2MXXX\nForfaita aseguroarekin dan edo ez. Derrigorrezkoa forfaita seguroarekin hartzea edo eski alpinoan federatua egotea.\nLogelatan norekin egongo dan (Komeni da zuen artean hitzegitea izena eman aurretik, logelak betetzen joateko).\nKotxean norekin joateko asmoa duzuen.\nIzena eman aurretik, zenbat plaza geratzen diren, http://zornotzamt.com/-en kontsultatu al izango dozue.\n2-Mendi Taldeko lokalean (19:30-20:30), 30 plaza bete arte. Lehen bait lehen egitea gomendatzen da, plaza gutxi dagozelako.\nBazkideek lehentasuna izango dabe izena emateko momentuan.\nPublicado por: batzordea // Uncategorized // enero 1, 2022\n← Aramotz Ibilaldia eta babajana Artaunen / Ruta por Aramotz y alubiada en Artaun Nibologia ikastaroa // Curso de Nivología →\nGorbeiako Parke Naturaletik ibilaldi geologikoa (Pagomagurre-Murua) // Ruta geológica por P.N de Gorbea junio 14, 2022\nBAQUEIRA-RA IRTEERA // SALIDA A BAQUEIRA febrero 9, 2022


ã www.busturialdekohitza.info ãã®ãã¼ã¸ã¯ããã¡ã¤ã³ãç¡å¹ãªç¶æ\nã www.busturialdekohitza.info ãis Expired or Suspended. The WHOIS is here.\nOrdu aldaketaren eraginak\nUurtean bi bider aldatzen ditugu erlojuak, uda eta negu sasoietara egokitzeko. Energia aurreztea omen da aldaketa horren arrazoia, baina, zenbat energia aurrezten da modu horretara? Garai bakoitzeko argi naturala aprobetxatzea eta, horrenbestez, energia aurreztea izan zuten helburu ordu aldaketagaz. Europako Batasuneko herrialdeetan derrigorrezkoa da aldaketa egitea gaur egun, izan ere, ikerketek diotenez, martxotik urrira bitarteko ordu aldaketagaz etxebizitza batean energiaren %5a aurrezten da. Baina, askoren arabera, ordu aldaketek eragina izaten dute pertsonen eta animalien gorputzetan. Adituen arabera, begi erretinak eguzkiaren argia bidaltzen dio garunari, eta horrek hormonak nibelatzen laguntzen duenez, ordubeteko argi murrizketarekin garunak zailtasun handiagoz egingo du lan. Horrez gain, zeharkako eraginak ere baditu, izan ere, argi gutxiago izateak ariketa fisikoak egiteko zailtasunak dakartza. Batzuei, gainera, lotarako orduan, lanerako eta umorean ere eragiten die. Hori dela eta, argi ordu gehiagoren aldeko iritziak ugari dira. ... 2010/11/05 - 01:18:02\nSenegaleko Itsas Ekonomia eta Arrantza ministroa, Kouraïchi Thiam, Ondarroako Antiguako Ama Arrantza Eskolan egon zen joan den urriaren 20an. Afrikako kostaldeko herrialde horren gobernuaren izenean arrantza eskolak senegaldarren trebakuntzan egindako beharra aitortu eta eskertu zien Thiamek Antiguako Amako irakasle eta arduradunei. Arrantza Eskolako zuzendari barriak, Mikel Santisok, ministro senegaldarraren eskutik jasotako esker ona irailera arte zuzendari izan zen Fernando Angulori eskaini nahi izan zion: «Urteetan zuzendaritzan egin duen beharra txalogarria eta eskertzekoa izan da. Berari zegokion senegaldarren eskerrak jasotzea». ... 2010/11/05 - 01:18:02\nArgazki lehiaketak badu irabazlea\nArgazki lehiaketako epaimahaiak halan aukeratuta, Garbiñe Amonarriz markinarrak merezi izan du sariketako lehen oparia. Aisia Lekeitioko Hoteleko jatetxean bi lagunentzako menua eta zirkuitu termalerako sarrerak jasoko ditu markinarrak bere argazkiagatik. «Merezitako» bigarren eta hirugarren sariak Mikel Urrutiak eta Katixa Roldanek jasoko dituzte, hurrez hurren. Bi lagunentzako afaria hartuko du Urrutiak eta HITZAko produktu sorta jasoko du Roldanek. 2010/11/05 - 01:18:02\nDorretxeak zaindutako auzoa\nLeagi edo liburu historikoetan azaldu modura Leaegi auzoa, baserri auzo askok egin legez, asko aldatu da azkenaldian . «Garai batean ganadu asko zegoen auzoan», azaldu dute Jose eta Juan Migel Txakartegi auzotarrek. Horrez gain, eraldaketa horren barruan, urte gitxian, itxuraz asko aldatu da Leagi, izan be, etxe barri piloa egin dituzte bertan. Hain zuzen be, zazpi. Markinako lurretan Mendexako beste auzo guztiekin egiten du muga Leagik, baina, Likona, Iturreta eta Zelaia auzoez gain, Amorotoko Oleta auzoagaz be mugan dago. «Bi auzoak eta herriak Ipidegiko zubi azpitik igarotzen den errekak banatzen ditu», azaldu du Juan Migel Txakartegik, Joseren anaiak. ... 2010/11/05 - 01:18:02\n«Senegalekoa mantendu eta hamengoa ikasi behar dugu»\nSenegaldarra da Souleymane Sarr (Mbma, 1974). Urrutitik etorri zen Euskal Herrira bizitzera, eta senegaldarra den arren, bertokoa be sentitzen da orain Sarr. Markina-Xemeinen bizi da gaur egun, eta bertako senegaldarren elkarteko lehendakariordea da. Bera da Ondarroako arrantza eskolan erdi mailako heziketa zikloa egiten ari den senegaldar bakarra, eta momentuz, «ederto» moldatzen dela dio. Noiz heldu zinen Euskal Herrira? 2007an etorri nintzen hona bizitzera. Aurretik, Frantzian ibili nintzen beharrean. Lagun bat neukan Markina-Xemeinen bizi zena, eta haren bidez etorri nintzen hona. ... 2010/11/05 - 01:18:02\nZazpi urte eta erdiko zigor eskaria, Oregi eta Ostolazari\nEspainiako Auzitegi Nazionalean epaituko dituzte astelehenean Borja Oregi eta Eneko Ostolaza markinarrak, «autobus bati eraso egitea» egotzita. Fiskalak zazpi urte eta erdiko kartzela zigor eskaria egin du gazte bien kontra. Defentsak, ostera, absoluzioa eskatuko du. 10:00etan hasiko da epaiketa. Egiten dieten akusazioa 2007ko urrian Markina-Xemeinen autobus bati eraso egitea da. Fiskalaren aldeak deituta, deklaratzera joan beharko dira asteleheneko epaiketara Eneko Etxaburu ondarrutarra, Estebe Gandiaga eta Urko Pagoaga markinarrak eta Zaloa Zenarrutzabeitia etxebarritarra. ... 2010/11/05 - 01:18:02\nLeartibai Garapen Agentziak, Bilboko Ganberako Merkataritzako sailaren laguntzagaz, merkatari txikiei zuzendutako barrikuntza arloko IV. merkataritza topaketa antolatu du beste urte batez. Jardunaldia Markina-Xemeingo Esperantzako Berrikuntza Guneko eraikin barrian egingo da, datorren hilaren 11n, eguena, 14:30etik 16:30era bitartean. Bi enpresen esperientziak jendaurrera Aurreko urteko jardunaldietan egin modura, beste gauza askoren artean, aurten be Bizkaiko beste enpresa batzuen esperientzia barritzaileak eta «interesgarriak» aurkeztuko dituzte egueneko topaketetan. Hain zuzen be, Arrigorriagako Pamitxa okindegia eta Galdakaoko Modas Kobarena. ... 2010/11/05 - 01:18:02\nPlan Orokorra ezagutarazteko bisitak egingo dituzte\nBusturia Plan Orokorraren Aurrerapen Proposamena ezagutarazteko bisita gidatuak antolatu ditu Busturiko Udalak. Kultur taldeei, gazteei eta zaharrei zuzendutako bisitak izango dira, eta hiru egun desberdinetan egingo dituzte. Udalaren asmoa herritarrei eta taldeei Plan Orokorraren zehaztasun guztiak lekuan bertan azaltzea da. Atzo izan zen bigarren batzarra Joan den astean Plan Orokorraren aurkezpen publikoa egin ostean, atzo gaikako eztabaidari heldu zioten. Alkatea eta udal arkitektoak izan ziren bertan, eta etxebizitzaren proposamenaren zergatiak eta auzoz auzoko egitasmoak azaldu zituzten. ... 2010/11/05 - 00:42:01\nNagusientzako dantza ikastaroa antolatu du Elai-Alaik aurten ere\nGernika-Lumo Elai-Alai dantzari taldeak nagusientzako dantza ikastaroak antolatu ditu aurten ere. Parte hartu nahi duenak hilaren 12an izango du izena emateko aukera, eta Pasealekuko lokalera joan beharko du 19:00etan. Hemezortzi urtetik gora Hala, bi talde egin gura dituzte. Talde bat hasi berrientzako izango da, eta oinarrizko pausoak eta dantzak irakatsiko dizkiete haiei. Beste taldea dagoeneko dantzen ezagupen bat dutenentzako izango da. Horiek, dantzak hobetzeko eta berriak ikasteko aukera izango dute. Ikastaroa 18 urtetik gorakoentzat da. Gaztetxoenentzako dantza ikasturtea, aldiz, atzo bertan hasi zuten Elai-Alaikoek. ... 2010/11/05 - 00:28:04\nBatzarra egingo du bihar Astra koordinadorak\nGernika-Lumo Batzarra egingo du bihar Astra koordinadorak. Arma lantegia izandakoan etorkizunerako proiektua aurkeztu zuten pasa den hilean Gernika-Lumoko alkate Jose Mari Gorroñok eta PSE-EEko bozeramale Jose Antonio Pastorrek. Hori dela eta, Astra proiektua garatzeko koordinadorak prestatu duen txostena aurkeztu gura die eragileei eta norbanakoei. Horretarako, batzarra egingo dute bihar, 17:00etan, gaztetxean. Herritarren eta taldeen parte-hartzea eskatu dute. 2010/11/05 - 00:28:04


apirila 2010 - Floreaga Salestar Ikastetxea - Azkoitia\nArchives for apirila 2010\n2010-04-26 by Zezilio Utzi iruzkina\nTestua: Jose Manuel Arenas Apirilaren 23an Floreagan mundu guztian bezala Liburu Eguna ospatu genuen. Horretarako ekintza ezberdinak antolatu ziren. Horrela goizean Haur Hezkuntzakoentzat eta Lehen eta Bigarrengo mailakoentzat jaialdi bat antolatu zen. Jaialdia dantza, bertsoz, abestiz eta antzerkiz osatuta egon zen. Ia gai guztiak Azkoitiarekin lotuta egon ziren. … [Read more...]\n2010-04-23 by Zezilio Iruzkin 1\nTestua: Maribel eta Olatz Zabaleta Argazkiak: Maribel Apirilaren 20an L.H. ko 3., 4., 5. eta 6. mailako ikasleak Elkargunera joan ginen urtero bezala Bizkargi musika eskolak antolaturiko saio didaktiko batean parte hartzera. Aurreko urtetan opera saio bat izan genuen eta aurten euskal musika tresnak ezagutzeko aukera izan dugu. Kepa, Ion eta Iñakik saio ederra prestatu … [Read more...]\n2010-04-22 by Zezilio Utzi iruzkina\nTestua eta argazkiak: Mª Axun Epelde Ikasturte honen lehen hiruhilabetean Darwini buruzko lehiaketan parte hartu eta “Hautespen naturala ” lanarekin irabazi genuen. Saria Donostiako Miramon auzoan dagoen Zientziagunea bisitatzea zen. Apirilaren 22an, goizez, Donostiako Zientziagunea edo Kutxaespazioan izan gara biologia-geologia irakasgaiko ikasleak eta irakaslea. Han, … [Read more...]\n2010-04-19 by Zezilio Utzi iruzkina\nApirilaren 19a zen aukeratutako eguna HUSTE SIMULAKROA burutzeko. Arratsaldeko bostak hogei gutxitan txilibitoa hiru aldiz jo dutenean, bakoitzak bazekien zer egin behar zuen. LH eta DBHko ikasle guztiok gauzak zeuden bezala laga eta irakaslearen aginduak jarraituz leihoak itxi eta argiak itzali genituen. Ondoren lasaitasunez, ordena jarraituz eta inon geratu gabe goiko … [Read more...]


Iñaki Etxezarraga \_\_\_\_ - Komunitatea - Anboto.org\nIñaki Etxezarraga \_\_\_\_\nTeknologiak eta musika\n2014 eka 20 Berriz\nMusika entzuteko modu desberdinak egon dira historianbarrena. Azken berrogei urteetan aldaketa nabarmenak eman dira teknologia berrien eraginez. Biniloak, kaseteak eta CDak bata besteari lekua kend...\n2014 mar 28 Berriz\nIlusioz beteriko maleta zulatuek bidaiatzen dute munduan zehar. Ilusio faltsuen munduan bizi gara, eta denak ez duela balio esateko ordua da. Ez dira betiko garai onenak. Euskadin rock’n’rollak ez ...\nTalde bikain asko oihartzunik izan gabe sortu eta desagertzen dira, euren entsegu lokaletatik eta ikuslerik gabeko kontzertuetatik soilik igarota. Inolako arrakastarik gabe. Urte askotako lana eta ...\n2013 mar 22 Durangaldea\nNew Yorken ere euskaraz\n2013 urt 18 Durangaldea\nNew York, lo egiten ez duen hiria. Bisitatu beharreko hiri izugarria. Hotelera iritsi eta parean, Madison Square Garden, The Worl’d Most Famous Arena!


Aurretik Kolegiatzeko | COAATG\nAurretik kolegiatzeko araudia\nGipuzkoako Aparejadore eta Arkitekto Teknikoen Elkargo Ofizialak aldez aurretik kolegiatzeko eta Elkargoko zerbitzurik gehienak baliatzeko aukera eskaintzen die laugarren kurtsoan matrikulaturik dauden edo karrera bukaerako lanarekin diharduten Donostiako Unibertsitate Eskola Politeknikoko Arkitektura Teknikoko ikasleei. “Aurrekolegiatuaren” iraupena urtebetekoa da gehienez eta doanik da.\nAurretiko kolegiazioarekin Elkargoko zerbitzuak erabiltzeko eskubidea eskuratzen da, legeriaren eta Estatutuen arabera titulazioa izatea beharrezkoa den kasuetan izan ezik, noski.\nNOLA EGIN AURRETIKO KOLEGIAZIOA?\nAldez aurretik kolegiatzeko nahikoa da aurretiko kolegiazioaren inprimakia eta Izaera Pertsonaleko Datuak Babesteko Lege Organikoan aurreikusita dagoen baimenaren orria betetzea, laugarren kurtsoko matrikulazio-egiaztagiriarekin batera edo karrera bukaerako ziurtagiriarekin batera, eta N.A.N. fotokopia, Gipuzkoako Aparejadore eta Arkitekto Teknikoen Elkargo Ofizialera (Gernikako Pasealekua, 21 albo atea, 20.0006 – Donostia) igortzea.\nAURRETIKO KOLEGIAZIOAREN ABANTAILAK\nAurretiko kolegiazioak, elkargokideen antzeko baldintzetan, ondoko zerbitzuez baliatzeko aukera ematen du:\n– Elkargotik igorri beharreko jakinarazpen-mota guztiak jasotzeko eskubidea: zirkularrak, web orrian elkargokideentzat erreserbaturik dauden edukiak, e.a.\n– Prestakuntza-ikastaroetan, jardunaldi teknikoetan, aurkezpenetan, eta abarretan izena eman eta dagokion bertaratze-egiaztagiria jasotzeko eskubidea.\nLiburutegia eta Dokumentazio Zentroa.- Liburutegiaz eta Datuen Dokumentazio Zentroaz baliatzeko eskubidea.\nInformazioa eta aholkularitza.- Izaera tekniko eta juridikoko gaietan eta lan-izaerako gaietan aholkularitza eta informazio-zerbitzuak jasotzeko eskubidea.\nKultur eta aisialdi jarduerak.- Elkargoak\nAurretik kolegiatzeko dokumentazioa\nAldez aurretik kolegiatzeko inprimakia eta datu-basean agertzeko baimena.\nLaugarren kurtsoko matrikulazio-egiaztagiria edo karrera bukaerako ziurtagiria.\nAurretik kolegiatzeko eskaera


Drive, SkyDrive, DropBox eta gehiago Multcloud | zerbitzuarekin Gadgeten berriak\nMultcloud zerbitzu interesgarria da, eta oraintxe askorentzat irtenbidea izan daiteke, hodeian biltegiratze zerbitzu mota desberdinak edukita, ostalari izan ditzakete, guztiak leku berean integratuta egon daitezen.\nMultcloud guztiz doako zerbitzu gisa aurkezten da, ezaugarri hori nabarmentzeko garrantzitsuenetako bat izanik; Abantailak anitzak dira, izan ere, harpidetuta egon gaitezkeen zerbitzu kopuru handia pentsatzen badugu (zehazki hodeian ostatatutakoei buruz hitz eginez), horietako bakoitzaren edukia berrikusi behar izatea oso erraza izan daiteke irekitzen badugu kontua Multcloud.\n1 Ireki doako kontua Multcloud-en urrats gutxi batzuekin\n2 Nola integratu nire cloud hosting zerbitzua Multcloud-en?\nIreki doako kontua Multcloud-en urrats gutxi batzuekin\nEskaintzen dizkigun abantaila guztiak askoz ere zabalago ezagutu ahal izatea MultcloudArtikulu honetan, kontua irekitzerakoan eta geroago, funtzio bakoitza baliatuz egin behar diren urrats sekuentzialak aipatuko dira; Gure aldetik ohikoa den bezala, artikulu honen amaieran irakurlea horretara bideratuko duen esteka utziko dugu hodeia ostatuko zerbitzuen kudeatzailea:\nInterneteko Interneteko arakatzailea irekitzen dugu (sistema bateragarria da Mozilla Firefox, Google Chrome, Internet Explorer eta beste batzuekin).\nWebgune ofizialera joango gara Multcloud.\nBotoia hautatzen dugu «Kontu bat sortu»Doako kontu berria irekitzeko edo«Saioa hasi»Dagoeneko harpidetu bagara eta dagozkien egiaztagiriak baditugu.\nDoako kontua sortzeko inprimaki berriko eremu bakoitza bete behar dugu klik eginez Konpromisoa\nLeiho berri batek gure posta elektronikora bidalitako estekaren berri emango digu erregistratu dugun doako kontua aktibatzeko.\nGure posta elektronikoko sarrerako ontzira joango gara eta emandako estekan klik egingo dugu Multcloud.\nDoako kontuaren aktibazioa baieztatzen duen arakatzailearen fitxa berri batera joango gara, «sakatu beharrean»Saioa hasi»Pantaila horretan aukera gisa bistaratzen da.\nOrain aurretik erregistratu ditugun egiaztagiriekin sartzen gara Multcloud.\nSekuentzialki aipatu ditugun pauso horiekin guztiekin, oraintxe bertan interfazearen barruan aurkituko gara Multcloud, sistema honekin bateragarriak diren hodeian biltegiratze zerbitzu guztiak miretsi ahal izatea.\nNola integratu nire hodeiko hosting zerbitzua Multcloud?\nTutorialaren bigarren zati honetan, hodei zerbitzu bakoitza integratu ahal izateko jarraitu beharreko bidea aipatuko dugu Multcloud, hartzen Google Drive-ren adibide gisa; Honako hauek dira sekuentzialki jarraitu beharreko urratsak:\nGoogle kontua bere zerbitzuetako batekin eta dagozkion egiaztagiriekin hasten dugu.\nFitxara salto egiten dugu Multcloud.\nGoogle Drive ikonoan klik egingo dugu\n"Bistaratzeko izena»Nahi dugun izena jar dezakegu, nahiz eta lehenetsia uztea komeni den.\nBotoi urdinean klik egiten dugu «Gehitu Google kontua»(Google Drive-ren kasu zehatzetarako).\nLotuko den beste leiho batera egingo dugu salto Multcloud Google Drive-rekin, zerbitzuak proposatutako erabilera baldintzak onartu behar ditu.\nAzkenean, gure jatorrizko leihora itzuliko gara Multcloud egindako sinkronizazioarekin.\nBigarren zati honetan adierazi dugun metodoak eta prozedurak estekatu ahal izateko balio izan digu Multcloud Drive-rekin, gauza bera egitean kontuan hartu beharreko ezaugarri batzuk aipatu behar izateaz gain, zerbitzu berak proposatutako beste batzuekin. Adibidez, hauekin lotuko bagenu SkyDrive Microsoft-etik, aurretik, enpresaren edozein zerbitzutan saioa hasi behar dugu, Hotmail.com izan litekeen gauza bera (aktiboa izanez gero), modu berean jarraitu behar dute onartzen dituzten gainerakoekin Multcloud.\nLotzen ditugun kontu guztiak Multcloud ezkerreko alboko barran agertuko da, «sakatutaGehitu Cloud Drive»Hasierako pantailara itzuli nahi badugu berri bat gehitzeko. Hodeia ostatatzeko zerbitzu hauetan egun eskuragarri dauden fitxategi guztiak bertatik kudea daitezke Multcloud, goiko botoiei esker egin daitekeen zerbait, hau da:\nDirektorio edo karpeta berria (Karpeta berria).\nMirets dezakezun bezala, ditugun hodei zerbitzu guztiak kudeatzeko aukera Multcloud, edozein unetan egiteko oso erraza bihurtzen da.\nInformazio gehiago - Echo Comics Windows 8rako Komiki irakurgailua da SkyDrive euskarriarekin, Google Drive: Google-ren lineako biltegiratze sistema berria, "Hotmail kontua behin betiko ixtea erabaki dut"\nEsteka - Multcloud\nArtikuluaren bide osoa: Gadgeten berriak » General » software » Kudeatu hodei zerbitzu anitzak Multcloud-ekin


Gobernua independentista adostu beharra\nGobernu independentistaren orena da Katalunian. ANCk iragarri du otsailaren 28an manifestazioa egingo duela honen alde. 2010ean 135 diputatuetatik hamalau ziren alderdi independentistetakoak, orain 75.\nArgazkia: El Independiente\nBadu azalpena kontuak, CiUkoak ziren 62, horien artean Carles Puigdemont, eta beste hainbat independentista ere izango ziren multzo handi horretan. Azken hiru hauteskunde autonomikoetan –2015, 2017 eta 2021–, gehiengo osoz irabazi dute, aise. Gobernu ez independentista, beraz, lekuz kanpo dagoela dirudi.\nBere lekuan dagoena Espainia da: hauteskundeak otsailaren 14an egitea Kataluniako Auzitegi Gorenak inposatu zuen. Kanpaina preso politikoekin egin dute, kartzelatik sartu-irtenean ari zirela, eta egungo parlamentarien %5ek erreferendumaren errepresioari lotutako auzi judizialak ditu.\nBaina JxCat eta ERC oso gaizki moldatu dira azken koalizio gobernuetan. Begi bistakoa izateaz gain, Puigdemontek ere hala azaltzen du M’explico. De la investidura a l’exili liburuan, oso gordin gainera. Presidenteak behin eta berriz jotzen du Oriol Junqueras eta ERCren aurka, erreferendumaren aurretik hura egiteko agertzen zituzten zalantzengatik, erreferendumaren ondorena prestatu ez zutelako eta Puigdemont bera bakarrik utzi zutelako. ERCko buruzagien salaketa JxCati ere argia da: “Baina zer uste dute, herrialdea beraiena dela, ala?”. Hala ere, gobernua osatu beharko dute, eta orain nahi dute CUP ere barruan egotea. Hauek prest agertu dira, baina, logikoa denez, baldintzak ez dira makalak, bereziki orain, kale istilu berrien karietara, Mossoen birmoldaketa sakona eskatu dutenean.\nBeste gobernu aukera bat: ERC, En Comú eta CUP (eta CUP gabe ere bai). Baina, En Comúren jarrera ikusita, gaitza da irudikatzea nola goberna dezakeen halako exekutibo batek independentziarantz. Hasteko, PSCren abstentzioa beharko luke. Eta gobernagarritasunari begira, batzuetan sozialisten sostengua eta besteetan JxCatena beharko luke. Edozein kasutan beti gobernu ahula litzateke.\nUrriaren 1aren ondoren, proces-a noraezean dago, bistan da, baina hortxe daude, aurrera egiteko prest, nola egin asmatu ezinean. 2010eko uztail hartan estatut-ari Madrilek egindako orrazketaren aurka Bartzelonan ia milioi bat pertsona kalera atera zenean, inork gutxik irudikatuko zuen hurrengo hamarkadan biziko zutena. Urrats erraldoia eman dute, baina nola jarraitu? Adostu egin behar, ez dute beste erremediorik, bakarka ezin dute. Funtsean, adostu beharko dute epe ertainera begira zein den estatuarekiko izan beharreko konfrontazio maila jasangarria; aurrera egin aldi berean independentismoaren zorua zabalduz. Gobernua eratu behar dute, baina kalearen bultzada barik proces-a kale itsura doa. Zoritxarrez, ez da jaio oraindik, arazoari irtenbide demokratikoa emango dion Espainiarik.


Festen analisia feminismotik, eraldaketa sozialerako tresna gisa | Festen analisia feminismotik, eraldaketa sozialerako tresna gisa – iparraldekohitza\nFesten analisia feminismotik, eraldaketa sozialerako tresna gisa\nFestak, genero-harremanak eta feminismoa liburua aurkeztuko dute gaur Baionan. Lan kolektiboa da, ikerketa, gogoeta eta praktikarako tresna izateko borondatea duena\n“Festak espazio interesgarria dira gizarte bateko genero sistema, genero harremanak eta ideologiak aztertzeko”. Hala uste du Miren Guillo antropologoak eta Festak, genero-harremanak eta feminismoa liburuaren koordinatzaileak. Iaz argitaratu zuten, 30 idazle eta kolektiboren parte hartzearekin, UEU Udako Euskal Unibertsitateko Antropologia sailaren gidaritzapean. Baionan aurkeztuko dute gaur, 19:00etan Epaiskan.\n2015eko UEUko ikastaroetan du abiapuntua liburuak. “Han eta hemen egiten ari diren tokian tokiko analisiak eta ekimen askotarikoak ezagutzea nahi genuen”, azaldu du Guillok: ikerkuntzan, festa antolakuntzan, kultur sorkuntzan, mugimendu sozialetan eta mugimendu feministan jardunean dabiltzan subjektu eta eragile desberdinen arteko elkarrizketa bat proposatu zuten orduan. “Liburua horren jarraipen moduko bat da. Idatziz jasotzean tresna bat nahi du izan, bai festetan pentsatzen, antolatzen, ikertzen dabilen edonorentzako; eta baita, oro har, analisi eta eraldaketa sozialerako ere”. Liburuan parte hartu dutenen artean dira Maggie Bullen antropologoa eta EHUko irakaslea, Xabier Kerexeta Erro historialaria, Baztango Plazara Dantzara taldea, eta Marta Luxan Joxemi Zumalabe Fundazioko kidea. Horiek parte hartuko dute gaur arratseko aurkezpenean.\nEsperientzia pertsonalak eta kolektiboak “hertsiki” lotzen diren momentu gisa aurkezten dituzte festak liburuaren egileek. “Komunitatea agertzen zaigu bere konplexutasun guztian, kolektibotasuna ospatzen da; baina konplizitateez eta afektuez gain, gizartean hain agerikoak ez diren gatazkak eta tentsioak ere azaleratzen dira”, Guilloren hitzetan. Funtsean, ikuspegi desberdinen arteko kaska gertatzen dela iritzi dute, mundua ikusteko manera desberdinena, festa eredu desberdinena. “Horregatik, festek bide ematen dute gizartean dauden diskurtso eta praktika desberdinak ulertzeko. Horrez gain, festetan aldarrikapenek ere lekua badutenez, eta festek ordena hegemonikoaren disidentziarako potentzialtasuna ere badutenez, festen analisia baliagarri da eraldaketa sozialerako moduak eta estrategiak ere ezagutzeko”.\nIndarkeria eta plazera\nFestak eta genero harremanak aipatzean, indarkeria matxista izan ohi dute anitzek buruan. Ohikoak bilakatuak dira herriko festetan gertatzen diren erasoen kronikak. Baina Miren Guillo antropologoaren iritziz, garrantzitsua da azterketa “sakonagoa” egitea. Haren arabera, festetako indarkeriak baditu bere “ezaugarri sozialak”, eta, era berean, gizartean diren indarkeria matxisten eta genero desberdintasunen “ispilu” dira. “Festetako indarkeriari aurre egiteko ezinbestekoa da gure gizarteko desberdinkeria sozialei heltzea, osotasunez”.\nEra berean, indarkeria ez du erasoetara mugatzen. “Indarkeria motak askotarikoak dira: eraso eta jazarpenetatik hasi eta tradizioaren izenean eratzen diren ideologia baztertzaileak, kultur eszenako bazterkeriak, jaien antolaketarako eragile eta subjektuen hierarkizazioa eta beste”. Horien artean koka genitzake Irungo edo Hondarribiako alardeak, edo herriko festa batzuetan, “mutilenak” diren dantzetan parte hartzeko neskei ematen zaien debekua, adibidez.\nHoriek horrela, Guillori garrantzitsua zaio, festak plazerarekin ere lotzea. “Garrantzitsua da bestelako imajinarioak ere presente izatea, batez ere, pertsona guztiok ez dugulako plazera esperimentatzeko aukera berdinetan sozializatu”. Plazera, ahalduntzerako eta eraldaketa sozialerako bide izan daitekeela dio. “Ezinbestekoa da plazera moduko kontzeptu bat problematizatzea, gure gizarte kapitalistan asko erabiltzen delako: kontsumoari eta ideologia konkretu batzuei lotuta. Plazera ikuspegi feminista eta sozial batetik birdefinitu behar dugu; inoren plazera ez dadin izan beste inoren diskriminazio”.\nEremu desberdinetako gogoetak, analisiak, ikerketak, kontakizunak eta bizipenak jaso nahi izan ditu Guillok koordinatutako lan taldeak, gaur arratsean Baionan aurkeztuko duten liburuan. Teoria eta praktika uztartzea helburu, Euskal Herriko hainbat txokotan diren iniziatibak eta esperientziak aztertu dituzte. “Gizartea begiratzeko leiho bat izan daiteke. Festak guztiontzako askatasun esparru bilakatzeko lan hauek, eragina dute gizarte askeago eta justuago baten bidean”.


Dekabrista - Wikipedia, entziklopedia askea.\nDekabrista (errusieraz, dekabr «abendua») 1825eko abenduaren 26an tsarraren aurka altxatu ziren errusiar handiki eta ofizialei ematen zaien izena da. Isilpeko elkarte batzuetako kide ziren; gobernu konstituzionala ezarri nahi izan zuten, eta Nikolas I.a Errusiakoa, tsar absolutistaren anaia, errege egin. Armada zati baten laguntza lortu bazuten ere, Nikolas tsarrari leial iraun zioten osteek zapuztu zuten saioa eta altxamenduko buruzagiak preso hartu zituzten. Haietako bost fusilatu egin zituzten eta ehun eta hogei Siberiara eraman.\nDekabristak Senatuko plazan San Petersburgon, 1825an. Karl Kolmanen kuadroa.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-03-09 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.


Ohiko galderak - Errepideak\nNire ibilgailuak kalteak izan ditu errepide batean barrena nindoala. Erreklamaziorik aurkeztu dezaket, kalte horiek ordainketa jasotzeko?\nLehenik, ziur jakin behar duzu kalte horiek jaso dituzun errepidea Gipuzkoako Foru Aldundiarena ote den. Horretarako, jo webgune honetako errepideen katalogora foru errepideen sareari buruzko informazio jasotzeko. Ondoren, kaltearen arrazoia errepidearen egoera okerra izan baldin bada, edo mantentze lanetan egindako akatsen bat, edota administrazioaren ardurapeko beste arrazoiren bat, erreklamazioa aurkez dezakezu. Ahal den argibide gehienak aurkeztu behar dituzu (kalteen zenbatekoa, argazkiak, ertzainen argiketa eta abar), gertatukoaren arrazoiak ongi zehazteko ezinbestekoak baitira.\nNola eskatu behar du baimena Aldundiaren sareko errepide baten aldamenean lanak egiteko?\nForu Aldundiko Errepideen Ustiapenaren Atalean (Miramon pasealekua 166, 20014 Donostia-San Sebastián) eskabide-idazki bat aurkeztu behar da, sinatuta, gutxienez honako hauek jasoko dituena:\nLan, erabilera edo jarduera\nErrepidea eta kilometro puntua\nPlanoak edo Proiektua (beharrezkoa bada)\nBeste agiri batzuk (kokapen planoa, egin beharreko lanak deskribatzeko planoa, hirigintza plangintzako antolaketa planoa, Udalaren obra lizentzia, argazkiak, etab.)\nHitzordua jarri didate udaletxean, lurrak hartu aurreko akta bat egiteko, errepide bat egiteko desjabetuko dizkidaten lur saila batzuen gainean. Abokatu batek lagunduta joan behar dut?\nEz da beharrezkoa, baina zuk hala nahiago baduzu, eskubidea oso duzu. Halako egoeratan dauden gehienak abokaturik gabe joaten dira, baina zu lasaiago edo babestuago sentitzen bazara, abokatuak lagunduta joan zaitezke zalantzarik gabe.\nObra batek nire jabetzako lurretan edo ondasunetan eragina duela ikusi dut. Zer esan nahi du horrek, jabetza kendu egingo didatela? Zer egin behar dut?\nBai, desjabetzea erabiltzen du Administrazioak onura publikoko obrak egiteko behar diren lur sailak eskuratzeko. Tramitea hasten denean, gutun ziurtatu bat jasoko duzu etxean, egun jakin batean udaletxera joan zaitezen; gutunean esango dizute zein dokumentu eraman behar duzun bilerara. Egun horretan azalduko dizute nola egingo den desjabetze prozesua.\nProiektu baten gaineko alegazioak aurkezten baditut, ezertarako balio al dute?\nAlegazio guztiak aztertu eta erantzuten ditugu. Batzuetan, baztertu egiten ditugu, baina beste askotan onartu egiten ditugu. Alegazioak aurkeztuta, ez duzu ezer galtzen, gehienez ere proiektua hobetu egin daiteke, informazio zabalagoa jasota.\nJendaurreko erakustaldian zegoen proiektu baten gaineko alegazioak aurkeztu ditut. Erantzungo al didate?\nBai. Aurkeztutako alegazioen erantzuna jasoko duzu, zure idatzian ipini zenuen helbidean. Epea laburragoa edo luzeagoa izan daiteke, baina erantzuna jasoko duzu.\nObra batek nire jabetzako lurretan edo ondasunetan eragina izango duela jakin dut. Zer alegatu dezaket?\nJendaurreko erakustaldia den bitartean, nahi dituzun alegazioak aurkez ditzakezu. Nahi dituzun alderdi guztiak aipatu ditzakezu, informazio eman, proposamenak egin edo nahi duzun adina gai azaldu.\nJendaurreko erakustaldian dagoen proiektu bat aztertu dut. Non aurkez ditzaket alegazioak?\nGutun bidez Gipuzkoako Foru Aldundiko Bide Azpiegituretako Departamentuari (Miramon pasealekua nº 166 20014 Donostia-San Sebastián), Foru Aldundiko erregistro zentralean edo edozein udaletxean.\nEgunkarian irakurri dut proiektu bat jendaurreko erakustaldian ipini dutela. Non ikus dezaket proiektua?\nGipuzkoako Foru Aldundiko Errepide Zuzendaritza Nagusian Miramon pasealekua nº 166 Donostia-San Sebastián), webgune honetako atalean edo lanek ukituko dituzten herrietako udaletxean.\nErrepidearen aldamenean obra batzuk egin ditut, ez nuen baimenik eskatu Aldundian, eta orain urraketa espediente bat bidali didate, isuna jarrita. Zer egin dezaket?\nJakinarazpenean argituko dizute zure alegazioak aurkezteko epea. Urraketa eta isuna bidegabeak direla uste baduzu, aurkeztu zure arrazoiak.\nGauzak lehengora ipintzeko argibideak ikusten badituzu jakinarazpenean (hau da, zer egin behar duzun urraketa kentzeko), egin ezazu (adibidez, baimena eskatu, itxitura kendu edo dena delakoa), eta gero bidali ezazu horren berri idatziz.. Batzuetan, isunak gutxitu edo kendu ere egin daitezke.\nIstripua izan dut eta errepideko osagai batzuk hondatu ditut (seinaleak, hesi metalikoak, eskudelak, petrilak...). Haien konponketa ordainaraziko al didate?\nBai, baina ez duzu kezkatu beharrik. Hirugarrenentzako auto asegurua baldin baduzu, aseguru etxeak ordainduko ditu konpondu beharrekoak. Aldundiak espediente bana zabalduko du, zure izenean eta aseguru etxearen izenean, baina ordaindu, aseguru etxeak ordaindu beharko du. Halako jakinarazpen bat jasotzen baduzu, jar zaitez harremanetan zure aseguru etxearekin.\nErrepide baten aldamenean obrak edo lanak egin nahi ditut. Aldundiari baimena eskatu behar al diot?\nBai, lan horiek foru errepideen sarearen babesgunearen barruan egin nahi badituzu. Babesgune hori noraino iristen den jakiteko, jo ezazu beherago diren galderen artean gai hori argitzen duen taulara.\nNola jakin dezaket zenbat kilometroko tartea dagoen Gipuzkoako bi herriren artean?\nGipuzkoako Foru Aldundiko Lurraldeari buruzko informazio zerbitzuan, herri bateko udaletxearen eta beste edozein herriren arteko distantziak ematen dituen atal bat dago. Herrien arteko distantziak.\nEraikitzeko baimena lortu ahal izateko, zer distantziara egon behar dute eraikinek errepidearen zabalguneko kanpoaldeko ertz edo marratik, eta zein agiri aurkeztu behar dira?\nEraikinetik zabalgunearen kanpoaldeko marrarainoko distantzia desberdina da errepide motaren eta eraikin motaren arabera. Ondoko koadro honetan zehazten dira bai distantziak eta baita errepidearen herri jabarigune eta babesguneak ere:\nBaimena eskuratu ahal izateko honako agiri hauek aurkeztu behar dira:\nProiektua (beharrezkoa bada)\nZer agiri aurkeztu behar dira errepidean izandako kalteak direla-eta administrazioari erreklamazioa eskatzeko?\nErreklamazio idatzia Aldundiaren Erregistro Orokorrean edo Garraio eta Errepideetako Erregistro Orokorrean aurkeztu behar da. Idatzian datu hauek jarri behar dira:\nIzen-abizenak, NA, helbidea eta telefonoa.\nIstripua nola gertatu den azaldu.\nErtzaintzaren edo Udaltzaingoaren txostenik baden eta nongo Ertzaintzak edo Udaltzaingok egin duen adierazi.\nKonponketaren faktura edo aurrekontua erantsi.\nKalte-ordainaren zenbatekoa zehaztu.\nAurkezteko epea urtebetekoa da, kaltea gertatu denetik edo kaltearen ondorioa agertzen hasten denetik kontatuta.


Auzia Euskaraz (epaiBi): Euskadiko 236 bake-epaitegietarako 460.000 euro\n2017-10-20 Auzia Euskaraz!\nEusko Jaurlaritzako gobernu-kontseiluak 458.325 euroko agindu ekonomikoa onartu du, Euskal Autonomi Erkidegoko bake-epaitegietako funtzionamendu gastuak ordaintzeko. Laguntza hori udalerrien bidez bideratuko da, biztanle kopurua irizpide hartuta. Guztira, 236 bake-epaitegi dago EAEn.\nEspetxea duten udalerriek, alegia, Basaurik eta Langraiz Okak, eta adingabeen zentro itxia duenak, Zumarragak, 1.850 euro gehiago jasoko dituzte. Orotara, hauexek dira lurraldeek jasoko dituzten kopuruak:\n• Araba: 66.025 euro\n• Bizkaia: 226.550 euro\n• Gipuzkoa: 165.750 euro\nBake-epaitegiaren zerbitzuak eskaintzeko erabilitako bitartekoen eta instalazioen memoria esplikatiboa aurkeztu beharko dute diru-laguntza horri atxikitako udalerriek 2018ko lehen hiru hilabeteetan, izandako gastu errealen zenbatekoak ere adierazita.\nEusko Jaurlaritzak 1990az geroztik finantzatzen ditu bake-epaitegien funtzionamendu-gastuak.\nJatorrizko iturria: www.justizia.net


Desinfekzio eta Esterilizazio Fabrika | Txinako desinfekzio eta esterilizazio fabrikatzaileak eta hornitzaileak\nYQG serieko garbigailu farmazeutikoa\nGMP garbigailuak SHINVAk garatzen ditu azken GMPren arabera eta aurrez garbitu, garbitu, garbitu eta lehortu ditzakete produktuak. Garbiketa prozesua errepika eta erregistra daiteke, beraz, eskuzko garbiketa prozesuaren kalitate ezegonkorra erabat konpontzeko gai da. Serie garbigailuak FDA eta EBko eskakizunak betetzen dituzte.\nGD serieko bero lehorreko esterilizatzailea\nBero lehorreko esterilizatzailea tenperatura altuko material erresistenteak esterilizatzeko erabiltzen da batez ere. Aire bero zirkulatzailea erabiltzen du esterilizazio eta depirogenazio lanerako euskarri gisa eta Txinako GMP, EB GMP eta FDA baldintzak betetzen ditu. Jarri artikuluak ganberan, hasi esterilizazio zikloa eta gero zirkulatzen duten haizagailuak, berotzeko hodiak eta aire balbulak elkarrekin lan egingo dute beroketa azkarrerako. Zirkulazio haizagailuaren laguntzarekin, aire bero lehorra ganberara isurtzen da tenperatura altuko erresistentzia duen HEPA bidez eta aire fluxu uniformea eratzen du. Artikuluen gainazaleko hezetasuna aire bero lehorrak kentzen du eta gero ganberatik isurtzen da. Ganberaren tenperatura balio jakin batera iristen denean, ihes-balbula itxi egiten da. Aire bero lehorra ganberan zirkulatzen da. Aldizkako aire freskoa hartzerakoan, ganberak presio positiboa du. Esterilizazio fasea amaitu ondoren, aire freskoa edo hozteko uraren sarrerako balbula irekita dago hozteko. Tenperatura ezarritako balioaraino jaisten denean, balbula automatikoak ixten dira, eta alarma entzungarri eta bisuala ematen da atea irekitzen dela adierazteko.


Habitagarriak izan daitezkeen hiru planeta aurkitu dituzte Eguzkitik gertu - Elhuyar Aldizkaria\nHasiera » Albisteak » Habitagarriak izan daitezkeen hiru planeta aurkitu dituzte Eguzkitik gertu\n2016/05/03 322. zenbakia\nHabitagarriak izan daitezkeen hiru planeta aurkitu dituzte Eguzkitik gertu\nLurretik 40 argi-urtera, eta izar nano eta ultrahotz baten inguruan, hiru exoplaneta berri aurkitu dituzte. Tamainan eta tenperaturan, gure planetaren antzekoak. Lurretik kanpo bizia bilatzen dutenentzat, Eguzki Sistematik kanpo inoiz aurkitu diren planetarik interesgarrienak lirateke.\nTRAPPIST-1 izar nano ultrahotzaren ilustrazioa, haren planeta batetako azaletik ikusia. Beste bi planetak urrutian ikusten dira. Arg. ESO/M. Kornmesser\nIzar ultrahotzak, alegia 2700 kelvin baino tenperatura efektibo baxuagoa dutenak, oso ohikoak dira Esne Bidean. Eguzkitik gertuko objektu astronomikoen populazioaren % 15 osatzen dute. Baina, oraindaino, ez zen inoiz planetarik ikusi haien inguruan. Oraingoan, ordea, tenperaturan zein tamainan Lurraren antza duten hiru planeta aurkitu dituzte.\nChilen kokatuta dagoen TRAPPIST teleskopioaz ikusi dituzte planetok. Izar ahul eta gorri baten arrastoa jarraitzen ari zirela, tarteka, eta modu erregular batean, izarraren seinaleak behera egiten zuela ikusi zuten. Izarraren eta Lurraren artean hainbat objektu pasatzen zirela erakusten zuen horrek, eta hiru planeten eklipseak zirela frogatu zuten.\nIzar nano eta ultrahotzaren inguruan orbitatzen duten planetek Lurraren antzeko tamaina dute. Haietatik bik 1,5 eta 2,4 egunez behin ematen dute buelta izarraren inguruan, eta hirugarrenak 4,5-73 egun bitartean. “Halako periodo orbital txikia izanik, Lurra Eguzkitik baino 20-100 aldiz gertuago daude planetak” –adierazi du Liejako Unibertsitateko Astrofisika eta Geofisikako Institutuko ikertzaile eta lanaren egile den Michaël Gillon-ek–.\nIzarrarengandik oso gertu dauden arren, bakarrik Lurrak baino 2 eta 4 aldiz erradiazio gehiago jasotzen dute lehenengo bi planetek, haien izarra oso ahula eta hotza baita. Lurrean baino dezente bero handiagoa egiten du, hortaz, baina baliteke haien azalean bizitzeko moduko tenperatura-guneak ere izatea. Hain periodo orbital txikia izanik, baliteke sinkronizatuta egotea, Ilargia Lurrarekin dagoen bezala. Horrek esan nahiko luke planetek beti aurpegi bera erakutsiko lioketela haien izarrari, eta aurpegi hotzago bat izango luketela ezkutuan.\n“Unibertsoan bizitza bilatzeko bidean paradigma-aldaketa bat ekar dezake honek” –adierazi dute ikertzaileek– “Unibertsoko beste tokietan bizitza aurkitu nahi badugu, izar nano ultrahotzen inguruko planetetan hasi behar dugu bilatzen”.\nEra guztietara, oraindik exoplaneta berrien atmosferaren konposizio kimikoari buruzko datuak lortu beharko dituzte, ura eta aktibitate biologikoaren zantzurik ba ote dagoen ikusteko. Horretan asko lagunduko du izar nanoa izatea, gurea bezalako izar handia eta indartsua izango balitz ez bailitzateke erraza izango planeta horien atmosferek izarrak igorritako argian sortzen duten aldaketa txikia nabarmentzea.\nBadirudi TRAPPIST-1 izar nanoak infragorrian igortzen duela argi gehien, baina, ikertzaileen arabera, hori ez litzateke arazo handia izango bizia sortzeko, bakterio batzuek fotosintesia infragorrian sentiberak diren pigmentuez egiten baitute.


Zaramagako G.A: – Hala Bedi\n> Zaramagako G.A:\nDecember 12, 2011 Hala Bedi Irratia InNews 0\nAbenduaren 7an, 27 ordu eskasetan zehar Zaramagako Gazte Lokala izandako Arte eta Ofizioen Eskola zaharra (15 urtez abandonaturik Arabako Foru Aldundiaren eskuetan izandakoa) desalojatu zuen Ertzaintzak, 15 gazte atxilotuz. Atxilotu guztiak aske gelditu ziren hurrengo goizean. Desalojoaren bortizkeria salatzeko, prentsaurrekoa burutu zuten Zaramagako Gazte Asanbladako kideok zein horiei babesa ematera hurbildutako jendeak.\nOKUPAZIOA AURRERA! (Prentsaurrekoa idatziz)\nPasa den asteartean abenduak 6, zaramagako gazteak auzoari aisialdi eredu alternatibo bat eskaini nahian\n← StandBAI! 7.saioa


Begiradak | Hitz beste\n2011-10-21 by Anjel Lertxundi\nOne thought on “Begiradak”\n2011-10-22 at 0:52\nAdos nagok egunotan agertu(ko) diren idazkirik asko aldez aitzinetik idatziak izan direla dioen hire hausnarketarekin. Bertze paragrafo batean frankismoa aipatu duk. Hondar garaiotan liskar armatuarekin bukatzeko ezinbertzekotzat jotzen ohi diren urratsak diktaduraren amaiari ezarriz gero zera ondoriozta zezakeagu: frankismo bete-betean bizi gaituk. Hiltzaileek ez ditek barkamenik eskatu, biktimak aintzatetsiak ez izateaz gain, mespretxatuak ez ezik, bortxatuak ere izan dituk; desagertuek desagerturik segitzen ditek, alderdi politiko batzuk ezin ager daitezkek hauteskundeetan


HENDAIA FILM FESTIBALA: laugarren edizioaren atarian | Zinema | Pantaila handian\nYou are here: Home ∼ 2016 ∼ October ∼ 12 ∼ HENDAIA FILM FESTIBALA: laugarren edizioaren atarian\nBidasoaren iparraldeko ibaiertzean dagoen Hendaian “muga izaera hori“, “hiru kulturen itxura” hori gorapaitzeko zinemaldia hasi zen 2012an. Jada lau urte bete ditu Hendaia Film Festivalak. Ostegunean hasiko da laugarren edizioa. Larunbaterarte iraungo duen edizio berri honetan ohiko atalak daude: ikasleentzat bideo emanaldiak, erakusketak eta hitzaldiak. Eta nola ez, Euskadi-Akitania eta Nazioarteko lehiaketak.\nOstegunean goiz goizetik Hendaiako ikasleek eurentzako prestaturiko egitarau prest edukiko dute. Ostiralean ere errepikatu diren film horiek bi txandatan emango dira. Hasieran eskola eta ikastolako ume gaztetxoenak eta gero zaharragoek izango dute eurentzako hautatako film laburrak. Ostegunean arratsaldean ere lehiaz kanpoko dokumental bat, Tupac Pinilla kubatarrak filmatutako “Otra pelea cubana contra los demonios… y el mar” izango da ikusgai zinemaldiaren egoitza den Les Varietes antzokian. Irekiera ekitaldiaren ondoren, “Dessin de l’âme“ film ertaina emango da. Zourhai Fartahi zuzendaria bertan dagoela. Itxiera ekitaldiaren ondoren Fermin Mugurazaren “Nola“ dokumentala emango dute larunbatean.\nIrungo kantaria hain zuzen Euskadi-Akitania saila epaitu behar duen epaimahaiaren buru da. Berarekin lan eskerga horretan Olatz Beobide aktore donostiarra, Moskun jaio baina Donibane Lohitzunen bizi den Anton Zolotov idazle eta dokumentalista eta Cécile Alchuteguy tenislari ohia eta egun diasporan langile. Nazioarteko epaimahaian Dominique Attal zineman, ikusentzunezkoan eta kulturan eskarmentu handiko ekoizlea izango da presidente. Hainbat mugimenduen buru izan den emakumearen pean izango dira Margarita Saad artista plastiko eta zinegile franko-uruguiarra, José Rosas Ribeyro kazetari eta poeta peruarra eta Jean-François Tifiou konpositore frantziarra.\nNazioarteko sailean lehiatzen diren lehenak ostegunean ikusiko dira zinemaldia hasi eta lehen film ertaina eman ondoren. Hegoameriketatik eta Espainitik etorriko dira lehen horiek. Gaueko zortzi terditik aurrera izango ditu ikusgai nazioarteko epaimahaiak eta publikoak. Horietatik hainbat zuzendari bertaratu dira.\n* “En vuelo” John Maria Angulo (Kolonbia)\n* “The suitor” Alvaro Congosto (Espaina)\n* “Cuerdas en la Vida” Gerardo Gonzalez Perez (Mexiko)\n* “Tunisie 2045”Ted Hardy-Carnac (Frantzia). Hendaian izango da zuzendari hau.\n* “Le libraire” Cédric Martin (Espaina)\n* “Feardom” Pablo Muñoz (Espaina)\n* “Error 404” Mariana Wainstein (Argentina)\n* “Zéro m2” Mathieu Landour (Frantzia)\n* “Not Pizza Order” Cécile Ragot (Frantzian) Zinemaldian izango da.\n* “En el Banco” Iñigo Franco Benito (Espaina) Zinemaldira gerturatuko da.\nOstiralean gaueko bederatzietan beste txanda ikusteko aukera izango da. Italiatik bat, Estatu Batuetatik eta Frantziatik pare bana eta besteak espainiarrak.\n* “Portrait off a wind-up Maker” Dario Pérez Moreno (Espainia)\n* “Lurna” Nani Matos (Espainia)\n* “Cretinos” Edu Moyano (Espainia)\n* “Madres Libres” Victoria Videmina (Frantzia)\n* “Rupert” Lucas de Gastines (Estatu Batuak)\n* “J’ai mal occupé ma Jeunesse” Anne Aguero (Frantzia)\n* “My Awesome Sonorous Life” Giordano Torreggiani (Italia)\n* “Nadie” Leon Lacave (Espainia)\n* “Love comes later” Sonejuhi Sina (Estatu Batuak)\n* “Nice Song” Lamberto Guerra (Espainia)\nAnizkorragoa, bai jatorrietan eta bai generoetan, larunbat goizean, hamar terditik aurrera ikusiko den programa.\n* “The Sky Queen” Simon Maignan (Frantzia)\n* “Carousel” Luka Popadic (Serbia)\n* “Cowboyland” David Stumph (Eslovakia)\n* “Restart” Olga Osorio (Espainia)\n* “Guillaume à la dérive” Sylvain Dieuaide (Frantzia)\n* “The Saviour” Tejasvi Kang (India)\n* “Verde Agonía” Nina Chavez Congorda (Mexiko)\n* “Que la nuit soit douce” Frederic Recrosio (Suitza)\n* “The Edge” Alexandra Averyanova (Errusia)\nOstiral arratsaldean Euskadi-Akitania lehiaketa izango da. Aurten inoiz baino film labur gutxiago hautatu dituzte sail honetan. Cinema Varietesen 16:15tan abiatuko da saioa.\n* “Lost Village” George Todria (Euskadi/Georgia)\n* “La plage des Shadoks” Fabrice Marache/Pierre Andrieux (Frantzia)\n* “Dantzariak” Asier Salazar (Euskadi)\n* “5 segundos” David Gonzalez (Euskadi)\n* “Peripheria” David Coquard Dassault (France)\n* “I said y would never talk about politics” Aitor Oñaderra (Euskadi)\nPosted in Zinema jaialdiak Tagged "5 segundos", "Carousel", "Cowboyland", "Cretinos", "Cuerdas en la vida", "Dantzariak", "Dessin de l'âme", "En el banco", "En vuelo", "Error 404", "Feardom", "Guillaume à la dérive", "J'ai mal occupé ma jeunesse", "Le libraire", "Lost village", "Love comes later", "Lurna", "Madres Libres", "My Awesome Sonorous Life", "Nadie", "Nice Song", "Nola?", "Not pizza order", "Otra pelea cubana contra los demonios … y el mar", "Que la nuit soit douce", "Restart", "Rupert", "The Edge", "The Saviour", "The Sky Queen", "The suitor", "Tunisie 2045", "Verde Agonía", "Zéro m2", “I said y would never talk about politics”, “La plage des Shadoks”, “Peripheria”, “Portrait off a wind-up Maker”, Alexandra Averyanova, Alvaro Congosto, Anne Aguero, Anton Zolotov, Asier Salazar, Cécile Alchuteguy, Cécile Ragot, Cédric Martin, Dario Pérez Moreno, David Coquard Dassault, David Gonzalez, David Stumph, Dominique Attal, Edu Moyano, Fabrice Marache/Pierre Andrieux, Fermin Muguruza, Frederic Recrosio, George Todria, George Tondria, Gerardo Gonzalez Perez, Giordano Torreggiani, Iñigo Franco Benito, Jean-François Tifiou, John Maria Angulo, José Rosas Ribeyro, Lamberto Guerra, Leon Lacave, Lucas de Gastines, Luka Popadic, Margarita Saad, Mariana Wainstein, Mathieu Landour, Nani Matos, Nina Chavez Congorda, Olatz Beobide, Olga Osorio, Pablo Muñoz, Simon Maignan, Sonejuhi Sina, Sylvain Dieuaide, Ted Hardy-Carnac, Tejasvi Kang, Tupac Pinilla, Victoria Videmina, Zourhai Fartahi


Iparra administrazioak, bizilagunen komunitateen gestio gaurkotuan lan egiten dugu. Gainera, etxebizitzen salerosketetan zerbitzu osagarria eskaintzen dugu.\nKolegiatu bezala, Gipuzkoa, Araba eta Bizkaiako Finka Administrarien elkartearen barru gaude. Honi esker, profesional ezberdinen kolaborazioa lortu ditzazkegu; Arkitektoak, abokatuak...\nEgunez egun, bezero gehiagok aukeratzen dituzte gure zerbitzuak, gure zerbitzen kalitatearengatik eta eskainitako gardentasuna eta prezioarengatik.


Euskal Herriko historiaren eta mitologiaren gaineko bi ikastaro eskainiko dituzte Basazabal jauregian - Uztarria (Azpeitia)\n2019ko mar. 6a, 14:17\nMartxoaren 14an, Kargugabetutako Nafarroako erregeak: Gaztelakoen konkistatik ediktuaren bateratzera 1512-1620 izeneko ikastaroa eskainiko dute, 18:30ean hasita. Martxoaren 27an, berriz, Euskal mitologia eta kristautasuna ikastaroko lehen saioa izango da. Bi tailerretarako izen-ematea zabalik dago.\nAzpeitiko Udalak eta Deustuko Unibertsitateak Euskal Herriko historiari eta mitologiari lotutako bi ikastaro eskainiko dituzte datozen asteotan, formakuntzara bideratutako Basazabal jauregian. Alde batetik, Kargugabetutako Nafarroako erregeak: Gaztelakoen konkistatik ediktuaren bateratzera 1512-1620 izeneko ikastaroa eskainiko dute, eta, bestetik, Euskal mitologia eta kristautasuna ikastaroa.\nMartxoaren 14an, Kargugabetutako Nafarroako erregeak: Gaztelakoen konkistatik ediktuaren bateratzera 1512-1620 izeneko ikastaroa eskainiko dute, 18:30ean hasita. Saio bakarra izango du tailerrak, eta Iñigo Bolinaga historialariak eskainiko du. Antolatzaileen hitzetan, "saioaren helburua da Fernando Katolikoaren kontra Nafarroako erreinua galdu zuten Juan de Albert eta Catalina de Foix errege-erreginen garaiaren azterketa politikoa, soziala eta kulturala egitea".\nEuskal mitologia eta kristautasuna ikastaroak, aldiz, sei saio izango ditu, eta martxoaren 27an hasi, eta maiatzaren 22an amaituko da. Juan Manuel Etxeberria Ayesta Euskal filologian doktoreak eskainiko du tailerra. Idazlea, ikertzailea, hiztegigilea eta Jose Miguel Barandiaranen Etnografiako Etniker-Bizkaia taldekidea da Etxeberria. Ikastaroaren aurreneko saioa martxoaren 27an izango da, eta bi ordu iraungo du. Saioak egun hauetan izango dira: martxoak 27, apirilak 3 eta 10 eta maiatzak 8, 15 eta 22. Saioak 16:30etik 18:30era egingo dituzte, Basazabalen.\nIkastaroan zehar Euskal Herriko pertsonaia eta leku mitologikoen gainean egindako azterketak eta gaiaren inguruan dagoen hondarearen gaineko azterketa egingo dute. Horrela azaldu dute antolatzaileek: "Euskal Herriko mundu mitologikoa oso aberatsa da pertsonaiei –Mari,Basajaun,Tartalo,Lamia...– eta leku mitologikoei erreparatuz gero. Kristautasunaren etorrerarekin mundu hori guztia erdi-lotan geratuko da estratu kultural berri horren pean, eta Euskal Herria elizaz, komentuz, ermitaz zein gurutzez beteko da. Dena den, kristau-aurreko sineskerak bizirik jarraituko dute mito eta esanen munduan. Hizkuntza bizitzaren ispilua dela esaten da, horregatik, belaunaldiz belaunaldi ahorik aho transmititu den aberastasun linguistiko-kulturala, Euskal Herriko historia luzearen ispilu luzea dugu, herentzian hartu dugun altxorra eta etorkizunera bideratu behar duguna bizitzaren lege eta intrakanalikularraren aberastasun bezala".\nDagoeneko eman daiteke izena historia eta kultura landuko duten bi ikastaroetarako. Horietakoren batean izena eman nahi duenak Basazabal jauregiaren sarreran, formazioabasazabal@azpeitia.eus helbidera idatzita edo 688-845 118 telefonora deituta egin dezake izen-ematea. Azpeitiko bizilagunek Nafarroako erregeen inguruko ikastaroa hiru euro ordaindu beharko dute. Gainerakoek, 3,76 euro. Aldiz, Euskal Mitologia eta kristautasuna ikastaroaren izen-ematea, 14,40 euro izango da azpeitiarrentzat eta 18 euro besteentzat. Hala ere, matrikula ordaintzeko zailtasunak dituzten eta ikastaroan parte hartu nahi duten pertsonentzat baliabideak jarriko ditu Udalak, "egoera ekonomikoa formazioaren oztopo izan ez dadin". Izen-ematea egiterakoan emango dizkiete ordainketak egiteko argibideak herritarrei. Martxoaren 22an itxiko da Euskal mitologia eta kristautasuna ikastaroko izen-ematea.


0-3ko langileek lan beragatik soldata bera eskatu dute - Sakana - Guaixe.eus\n0-3ko langileek lan beragatik soldata bera eskatu dute\nGuaixe 2020-01-29 09:32\nNafarroako Parlamentuan ostiralean egindako kontzentrazioa.\nHaur eskola publikoetan ari diren langileak zentro batetik bestera baldintza desberdinak daudela salatu dute. Geletako haur kopurua, ratioak, jaistea eta soldatak igotzea eskatu dute.\nHaur eskoletako langileak biltzen dituen plataformak deituta, Nafarroako Parlamentuaren parean kontzentratu ziren langileak ostiralean. Salatu zutenez, eskola publikoetan lan egiten duten profesionalen artean “baldintza oso desberdinak eta lan eskubide desberdinak” dituztela salatu zuten. Gaztigatu zutenez, lan beragatik soldata desberdinak kobratzen dituzte, 900 eta 1.500 euro artean mugitzen direnak. Gehienetan dozena bat ordainketa egiten diete. Eta gehienetan antzinatasuna ez dute kobratzen. Azkenik, nabarmendu zuten Nafarroako Gobernuak pagatzen dituen moduluetan Barne Produktu gordina 2012tik gaurkotu gabe dagoela. Horregatik, hezkuntza etapa horren behar eta ezaugarriei erantzuten dioen hitzarmen bateratua eskatu zuten.\nPlataformako ordezkariek ziurtatu zutenez, “0-3 urteko heziketaren arduradunak garen profesionalak oso egoera larrian gaude, Nafarroako Gobernuak ez ditu gure eskubideak zaintzen eta horren ondorioz ziklo honen hezkuntza kalitatea ezin da bermatu”. Ziurtatu zutenez, “2021. urtean lanbide arteko gutxieneko soldatara ez gara ailegatuko gobernutik jasotzen den finantzaketa bitartez”. orrek guztiak ondorioak dituela nabarmendu zuten: “ratio altuak eta lan baldintzak direla eta, estres egoeran elkarbizitzen dugu haurrak eta profesionalak”.


kritiken hemeroteka » Besapeko kaiera\nXX. mendeko poesia kalerak / J. A. Artze / Susa, 2000\nBesapeko kaiera Arantza Etxebarria / Idatz & Mintz, 2001-10\nLehenengoz natortzue poesia liburu bategaz, izan be —aitortuko dot—, poesiaren bildur naz, adituko ez ete dodan bildur. Halan da be, idazle entzutetsu baten liburua topan eta aurrera jo dot. Eta ez jata damutu, ez horixe, XX. mendeko poema kaierak irakurtzea XXI. mendearen atarian XX. mendeko poesi lanak bilduta jatorkuz, J. A Artzek idatziko liburuetako hautaketa ederrean. Nik besapeko kaiera dala dinot, eta ez batetik beatera eroateko txikerra dalako bakarrik, poemok edonon gozetako modukoak direalako baino. Liburu hau apurka-apurka irakurtekoa dala uste dot, ez dala hasi eta amaitu irakurri behar, egiatan, epe eta estilo askotako poemak biltzen ditualako. 36 lan guztira, Koldo Izagirreren sarrera eta bibliografia eta diskografia alde batera utzita. Hori guztiori kontuan hartuta, liburua, txikitasunean handi dala ohartuko zara, poemarik ezagunenetakoak batzeaz aparte, bestetariko informazino asko be emoten dau eta.\nKaiera honetara epe eta estilo askotako poemak biltzen direala esan dot. la poema guztien oinean, zein urtetakoak direan ageri da eta, batzutan, nork abestu dauzen. Sano ezagunak dira, berbarako, “Txoriak txori” eta “Maite ditut maite”, biak be Mikel Laboak lau haizetara zabalduak. 36 poema horietatik gehienak, Ortzia lurrez, lurra izarrez (1994) liburukoak dira, eta nire eretxian, hori ez da kasualidadea.\nIsturitzetik Tolosan barru… (1969) liburuan, J. A. Artzek bide barriak irekitzen dauz. Juan San Martinen berbetan, “konkrezioa, plastizidade, fonetika, ritmoa erabiltzen ditu adierazpen osoagoa lortzearren”. Liburu horretako poema esanguratsuak sartu dira kaiera honetan, ham justu be, “Lanalanalana” eta “Makinatalana”: makinak gizakia murrizten dauala agertzen da hoskidetasuna, hitzen hurrenkera… kontuan hartuta.\n… Laino guzien azpitik… (1973) eta …eta sasi guztien gainetik… (1973), liburu biak, Zumetaren irudiakaz batera argitaratu ziran, eta testua eta irudia estu-estutik lotuta dagoz. Horrexegaitik ez dira sartu kaiera honetan poema banaka batzuk baino, irudiak alde batera utzi direalako, eta poema gehienak koxo lotuko zirealako imdien faltan.\n…Bide bazterrean hi eta ni kantari… (1979) bene-benetako esperimentazinoa da. Liburu honen erakusgarri, esku artean dogun honetan, hiru poema ageri jakuz. Irakurleari lan egitea eskatzen deutsoe, berak osatu behar dauz-eta poemotan falta direan testuak. Zenbakiakaz be esperimetazinoak egiten dauz Artzek, zenbakioi be musikalidadea atara gura deutselako. Berben eta zenbakien irudiak dira.\nOrtzia lorez lurra izarrez (1987) liburukoak dira hemengo testu gehienak. Eta lehen be esan dot, nire eretxian, hori ez dala kasualidadea. Liburu mardula da hori eta danerik jasoten dan: sententzia laburrak, poema luzeak… Liburu honetan berbaz baliatzen da irudiaz baino gehiago, aldea deko aurreko liburuakaz alderatu ezkero. Horrexegaitik emoten dan joko gehien holango bilduma bat egiteko. Liburu honetakoak dira, ulerbidez, “Bi punturen artean” sententzia laburra eta “Gauero itzaltzen da” aurkakoen arteko olgetea.\nLe monde est un un grand homme et l’homme un petit monde (1994) eta Mundua gizonarentzat egina da, bain ez gizona munduarentzat (1998) liburukoak dira beste poemak, aurrekoen haritik doazenak baina barritzaileak honeek be, esaterako: pertsona batzuek alkarregaz berba egiten dabe eta bakotxaren berbetea hizkera modu bategaz markatuta dator (“Bat gara guztiok, ez larmmintzez, bai bihotzez”).\nHorrenbestez, esango dot liburu fina dala hau, gusto handikoa, dotorea. Erritmoa, soinua, ikusmena uztartzen dauz, baina irudimena da jaun eta jabe. Poesia esperimentalaz gozetako aukera ezin hobea. J. A. Artzeren berbak erabiliko dodaz amaitzeko, esku arteko hau hobeto aditzen lagunduko deuskuelakoan: “Poesiak ederra izan behar du azalez eta barrean edukia, esanahia gorde (…)”.


"Zirkulua" nobelaren kritika — Eibar.ORG | Eibarko peoria\nHemen zaude: Hasiera / Blogak / Volgako Batelariak / "Zirkulua" nobelaren kritika\nJuanjo Olasagarre 2005/05/05 13:30\nLiteratura, arte gisa bizirik ote dago? Arteak, ez dakit zein filosofok esan zuen, arte izanen bada zerbait eraldatu behar du irakurle/ikuslearengan. Galdera, beraz, honako hauxe litzateke: irakurtzen ditugun liburuek noraino eraldatzen gaituzte, noraino aldatzen dute gure munduarekiko ikuspuntua plazer estetikoaren bidez? Galderak, badu zentzua, edo bazuen, esan beharko da, joan diren azken bi mendeetan, behintzat; gaur egun, hala ere, ez dakit noraino. Baina eman dezagun izan, baduela. Kontsumo literatura noraino da arte?\nAitortu beharra dut literatura klase horretako liburu bi baino ez ditudala irakurri: The last jew , Noah Gordon, eta The road to Santiago, Paulo Coelho. Biak ere best-sellerrak. Gordonenak mendetan zehar judutar familia batean gorabeherak kontatzen ditu oso modu klixean, alegia, irakurleari mastekaturik ematen zaio irakurtzeko eginahala, horrek dakartzan ondorioekin: eszenatokien gaineko begiratu sinplista, pertsonaiak lantzeko modu estereotipatua ("saminki hunkiturik", "bere baitara bildurik", "keinu leun bat egin zuen"), narrazioaren tramoia guztia agerian agertzea. Liburua, hau bada ez bada diot, seriotan dago idatzirik, ezen ez ironikoki. Bigarrenak, bestalde, modu berean kontatzen ditu kontatu beharrekoak baina badu Azkeneko judua-k agerian behintzat agertzen ez duen ezaugarri bat: The road to Santiago-k bizitza ongi nola bizi behar den erakutsi nahi du, edo beste modu batera esanda norberak bizi ona (ona grekoek ulertzen zuten moduan) bizitzeko eman beharreko aldaketak irakatsi nahi ditu, zein bide segitu zoriontsua izateko. Alegia, ez literaturaren baizik eta filosofiaren zeregina hartzen du bere gain: bizitza misterioa bezala bizi izatea, mistizismo pixka bat, zentzu pixka bat, egiatia izatea, eta autolaguntzako aszesia, horra Paulo Coelhoren bidea.\nErreflexio honen argitara Zirkulua (Andoni Urzelai, Erein, 2004) kontsumo literatura kontsidera dezakegu, Hollywood-en egiten den zinematik hurbilago dago, Fernandoren egia bat esatera noa, Proustengandik baino. Baina horrenbeste alde dago Zirkulua-tik Dashiell Hammetten liburuetara, edo Mankellenetara edo Vazquez Montabanenetara? Nobela beltza kontsumo literatura gisa abiatu bazen ere gerora literatur izena jaso du. Beraz, alde handia ote dago Zirkulua-tik, eman dezagun, Mankellen liburuetara? Baietz esanen nuke, alde batetik errealitatea aztertzeko Zirkulua-ren autoreak ez duelakoz Mankellek erabiltzen duen bisturia erabiltzen, eta bestetik Zirkulua-ko pertsonaiak topikoegiak iruditu zaizkiolako irakurle honi.\nJuanma Gallego dio:\nPozten naiz benetan zure aldetik izandako erreakzioa ikusita. Izan ere, nire tesia balidatu duzu. Zure erreakzioa filme kaxkar horietan detektibeak izan ohi duen portaera baino askoz errazago aurreikusten da: "masa ergela", "hik segizak telebistari begira"... oso diskurtso orijinala, horiek dira euskaldun koherente eta korrektu baten erantzunak!\nBaina tira, aitortu behar dizut horrenbeste kultur zaletasuna demostratu duzunez, espero zitekeela umorea eta tonu zirikatzailea ulertzeko gutxienezko gaitasuna azaltzea.\nGomendio bat emango dizut. Ahal duzuenean irakurri "Las mil y una historias de Radio Venceremos" (Jose Ignacio Lopez Vigil, UCA editores). Liburu horretan badago oso gomendagarria den ataltxo bat: "Nunca faltan los cuadrados".\nSentitzen dut nire erantzuna hain laburra izatea, baina bi ordu daramatzat telebistatik aldenduta eta ezin dut gehiago jasan.\nPizza ala hil!\nEskertu nahi dizut liburu horren inguruan egindako kritika. Beldur nintzen liburu hori beste altxor literario bat ez ote zen izango!\nEskerrak hori ez dela literatura. Izan ere, hori baita gizarte honek behar duena: sasi-literatura pixkatxo bat, esnobismo eta estetizismorik gabekoa. Irakurterreza, arina. INTERESGARRIA.\nEz daukat esperantza askorik, ordea. Herri honetan oraindik ere baduelako pisu haundiegia tendentzia horrek: edukiaz baino edukiontziaz kezkatzen diren kulturaren zaintzaileak.\nHarrotasun eta atrebentzia haundiz, beraz... gora sasi-literatura! Aurrera euskal hollywoodzaleak!\nLiteratura arina eta Hollywood-eko filmeak hiri "interesgarriak" iruditzen zaizkik orain, eztuk hala? Nik badiat horretarako erremedioa: Joan hadi bideoklub gertuenera eta har itzak ordain ditzakean filme guziak, betiere esnobismo eta estetizismoz beterikoak sahietsiz (alegia, ipar-europarrak, latinoamerikarrak, asiarrak eta azpititulu madarikatu hoiekin datozen hoiek guziak). Filme kloniko hoiek guziak ikusi eta gero ez al haiz konturatuko denek patroi berbera jarraitzen dutela? Ekoizpen hoietako gidoilari guziek, akademia berberetan aritu dituk, trama bat sortzeko trikimailu eta teknika berberak ikasten. Azkenean, ikusle trebatua gai duk pantailan segundu gutxira gertatuko dena igartzeko. Hori zorioneko "El Código Da Vinci" best seller goraipatuarekin gertatu zitzaidaan. Hik igual ikaragarri gozatu izanen huen sasi-literaturaren punta-puntako gorotz pila harekin. Diskurtsoaren berritasuna arriskua duk argitaletxe eta ekoizle gehienentzat, ikusle-irakurle-masa ergelak ezbaitu igual lengoaia "arraro" hori ulertuko. Niri gustatzen zaidak noizbehinka telebistaren aurrean pizza jan eta porruak erretzea, baina hausnarketa eta lengoaia berrien bilaketa ere gozagarria iruditzen zaidak. Noizean behin (euskal literaturan oso, oso, oso noizean behin esan beharko genikek), beti modu berean ageri zaigun objektu edo errealitate bat aurki dezakek, idazle-detektibe baten begiradari esker txoil eraldatua, ordurarte ezagutzen genion esanahiak zentzu guzia galtzeraino... Baina bueno, hik segizak telebistari begira pizza jaten eta porruak erretzen.


Niri Buruz - Kris Meraki\nKris Meraki dut izena eta Artea, Artisautza eta Diseinua ikasi nuen Irlandako Grennan Mill Craft School-en (GMCS).\nArtista eta ehun-diseinatzaile gisa, artile puruaren teknika berriztagarria lantzen dut nagusiki, zeta, paper eta zuntz natural ezberdinekin batera. Nire lanaren abiapuntua teknika ezberdinen konbinazioa da: tindaketa, feltroa, edo manipulazio eskultorikoa.\nEhun-piezek espazioa nola betetzen duten ikertzea dut gustuko, gure zentzuak nola pizten dituzten ikustea.\nJakinmina piztea eta oreka oroitzea bilatzen duten jantziak, osagarriak eta dekorazio objektuak diseinatu eta lantzen ditut.\nIngurumena sakonki errespetatzen dut, eta hau nire sormen-lanen bitartez transmititzen saiatzen naiz.


Jatorrizko Samsung Galaxy S4 Launcher instalatzen Androidea\nNola instalatu Samsung Galaxy S4 Launcher edozein Android-en\nHurrengo tutorial praktikoan nola ikasi ikasiko dugu aldatu itxura gure Android-era instalatzen Launcher del Samsung Galaxy S4 berarekin guztiekin Widgets eta ezaugarri esklusiboak.\nNola eskerrak eman beti garatzaile independenteak de XDA garatzaileak bere lan izugarriagatik eta gainontzeko hilkorrekin guztiz dohainik partekatzeagatik, bere mugikorreko sistema eragilearen inguruko ezagutza izugarriagatik Google.\n1 Samsung Galaxy S4 Launcher-en ezaugarriak\n2 Zer baldintza bete behar ditut?\n3 Samsung Galaxy S4 Launcher instalatzeko metodoa\nSamsung Galaxy S4 Launcher-en ezaugarriak\nErreprodukzio fidela Launcher del Samsung Galaxy S4 hau da, elementu hauek osatzen dute:\nPaginatutako estilo horizontala\nAbiarazlearen ezarpenetatik guztiz konfiguragarria\nJatorrizko Samsung Galaxy S4 Launcher widgetak, hala nola Kalkulagailua, Accuweather, S-voice, Samsung App Store edo Samsung oharra.\nSamsung Galaxy S4 soinu esklusiboak\nHasteko terminal bat izan behar dut bertsioaren bertsioa abiarazteko Android 4.1 edo handiagoa ere bai errotu behar da eta Berreskurapena aldatu da arrakastaz keinuka.\nKonprimitutako fitxategia ZIP bidez deskargatuko dugu gure terminalaren pantailaren ezaugarrietara ondoen egokitzen dena eta zuzenean kopiatuko dugu sdcard erroa:\n1.0 bertsioa XHDPI\n1.0 bertsioa HDPI\n1.0 bertsioa MDPI\nKopiatu ondoren terminalean berrabiaraziko dugu Berreskuratzeko modua eta keinuka metodoarekin jarraituko dugu.\nSamsung Galaxy S4 Launcher instalatzeko metodoa\nA egitea komeni da babeskopia nandroid zip instalatu aurretik sistema osoaren, horrela ahal izango dugu berreskuratu sistema bere jatorrizko egoerara zip-a piztu aurretik.\nAurretik deskargatutako ZIP fitxategia hautatu eta instalazioa berresten dugu.\nHonekin ezin hobeto instalatu eta gure sisteman sartuko dugu Samsung Galaxy S4.\nOharra: Samsung ikonoen benetako itxura lortu nahi baduzu, ikono pakete bat edo aplikazioa deskargatu beharko duzu Gaiaren hautatzailea eta deskargatu ezin hobeto simulatzen duten gai ugarietako bat Samsung Galaxy S4.\nDeskargatu -1.0 bertsioa XHDPI, 1.0 bertsioa HDPI, 1.0 bertsioa MDPI\nArtikuluaren bide osoa: Androidea » Android aplikazioak » Nola instalatu Samsung Galaxy S4 Launcher edozein Android-en\nzareek esan zuen\nNola jakin zein den egokia nire gailurako? Galaxy s3 mini gt-i8190l-n daukat\nMDPI galaxia s3 mini-rako\nAlexis Sony Roldan esan zuen\nS3 mini-rako hdpi da\nErantzun Alexis Sony Roldani\nAndroid 4.04 tableta daukat, niretzat balioko al du?\nFabian Galindo leku-markaren irudia esan zuen\nzein aukeratu dut samsung galaxy s2 hercules edo sgh-t989rako\nErantzun Fabian Galindori\nXabier Salazar esan zuen\nGaldera bat daukat, adibidez widget bat erabili nahi badut baimenik ez dudala esaten dit, horrek esan nahi du\nErantzuna Xavier Salazarri\nJHE esan zuen\nBLU STUDIO 5.5-en funtzionatuko du\ndsadasd esan zuen\nKaixo, nola sartu minecraft zerbitzari batean?\nAndroid aplikazio harrigarriak: azken widget pertsonalizatua (UCCW)